ועדת הפנים והגנת הסביבה, כנסת 24, פרוטוקול מספר 63, 2021-11-25 10:00

וליד טאהא: שלום לכולם, אני מתכבד לפתוח את ישיבת הוועדה בנושא הצעת חוק התכנון והבנייה (תיקון מס' 128 והוראת שעה), התשפ"ב-2021, הכנה לקריאה שניה ושלישית, ובשתי מילים: חוק חריש.

וליד טאהא: נציג הממשלה נא להציג את הנושא, בבקשה.

אילן טייכמן: שלום, שמי אילן טייכמן, מנהל תכנון במשרד השיכון והבינוי.

אוסאמה סעדי: למה משרד הבינוי והשיכון ולא משרד הפנים?

תומר רוזנר: שאלה טובה.

וליד טאהא: אתה מופיע ברשימה בכלל כנציג משרד החינוך.

וליד טאהא: שואל חבר הכנסת סעדי למה משרד השיכון ולא משרד הפנים?

אוסאמה סעדי: והיועץ המשפטי אמר שזו שאלה טובה.

וליד טאהא: גם אני חושב כך, יש לך תשובה?

אילן טייכמן: אני יכול להשיב על זה.

אילן טייכמן: על פי חוק התכנון והבניה סעיף 32(ב), מי שיוזם מהלך של הקמת ועדה מיוחדת, הערכת ועדה מיוחדת, זה שר הבינוי והשיכון בפניה לשר הפנים.

אילן טייכמן: היוזמה היא של משרד הבינוי והשיכון, שר הבינוי והשיכון.

וליד טאהא: זה לשון החוק או זה מה שאתה חושב?

אילן טייכמן: זה החוק וזה גם בפרקטיקה.

אוסאמה סעדי: יש הבדל בין חוק לפרקטיקה.

וליד טאהא: היועץ המשפטי של הוועדה אומר שזה לא נכון ואני מאמין לו.

אוסאמה סעדי: אני גם מאמין לו.

תומר רוזנר: שר הפנים צריך להתייעץ עם שר הבינוי והשיכון.

וליד טאהא: שר הפנים צריך להתייעץ עם שר הבינוי והשיכון, אבל?

תומר רוזנר: אבל זה לא אומר ששר הבינוי והשיכון הוא זה שיוזם את הפניה.

וליד טאהא: חוק תמיד אפשר לפרש.

תומר רוזנר: זו לא פרשנות.

וליד טאהא: לענייננו, הגעת להציג את הנושא, בבקשה.

אילן טייכמן: תודה.

אילן טייכמן: אנחנו רואים חשיבות מאוד גדולה בתיקון החוק שמיועד לחריש אבל זה תיקון כללי, המילה "חריש" לא תופיע בחוק, אבל הוא בהחלט מיועד לחריש, אנחנו עומדים מאחורי זה.

אילן טייכמן: העיר חריש במהלך החדש שלה החלה ב-2008.

אילן טייכמן: הוועדה המיוחדת חריש הוקמה בשנת 2008.

אילן טייכמן: היא תפקדה לאורך 13 השנים האחרונות ואת התוצאה של התפקוד שלה אפשר לראות בשטח.

וליד טאהא: תתקדם לקטע שבפעם הקודמת נעשה כאן דיון, הוחלט על הארכה אחרונה של הסמכויות המיוחדות, הסמכויות המחוזיות של ועדת התכנון של חריש.

וליד טאהא: אז נאמר שזאת תהיה הארכה אחרונה.

וליד טאהא: עכשיו אנחנו נמצאים בדיון לעוד הארכה למרות שנאמר אז שזו תהיה ההארכה האחרונה.

וליד טאהא: עזוב את ההיסטוריה של חריש, היום בחריש יש כ-30,000 תושבים ואתה אומר שלמרות שהיה דיון קודם שבו הייתה מעין הסכמה והנציגים שידברו עוד מעט היו שותפים ונאמר להם שמבקשים בפעם האחרונה לתת סמכויות מיוחדות, מחוזיות של הוועדה.

וליד טאהא: למרות זאת אתה בא ואומר שלא הספיק ואתה מבקש זאת שוב.

וליד טאהא: בהמשך אדבר על כך שהיו סיכומים שלא כובדו.

וליד טאהא: אני יודע שהיה צריך להיות שם נציג של הרשויות - - -

תומר רוזנר: זה אפילו כתוב בחוק.

וליד טאהא: שאלתי אותך, לא ידעת להגיד אם הוא כתוב בחוק או שזה היה בהסכמה.

וליד טאהא: אז כתוב בחוק שהיה צריך להיות נציג ומעולם לא היה.

וליד טאהא: היה צריך להיות משקיף ומעולם לא היה, שני משקיפים.

וליד טאהא: אם זה כתוב בחוק וכל זה לא נעשה, אז יש בעיה.

וליד טאהא: לא מכבדים את החוק וחוזרים לדרוש שוב להאריך אותו.

וליד טאהא: אז תסביר לי הגיונית, מעשית, מקצועית, תכנונית, מה בדיוק אתה רוצה?

וליד טאהא: למה לא עמדת בהתחייבויות אז ומה אתה רוצה עכשיו?

וליד טאהא: לאן אתה רוצה להגיע עם הבקשה החדשה?

אילן טייכמן: צריך להבין את לב העניין, הקמת עיר חדשה, שזה המהלך של חריש, זה מהלך מורכב ביותר, אחד המהלכים המורכבים ביותר שבני אדם יכולים לייצר.

אילן טייכמן: זה יותר קשה מלהגיע לירח, עם כל האישורים, הוועדות שנדרשות והגורמים שצריך לתאם אתם.

אילן טייכמן: מהלך כזה לוקח זמן וכל מי שעוסק בתכנון מבין את זה.

וליד טאהא: אהבתי את ההשוואה.

וליד טאהא: יותר קשה מלהגיע לירח.

וליד טאהא: איך אתה יודע?

וליד טאהא: בדקת את זה?

וליד טאהא: אתה אומר דברים חשובים, אני רוצה שכולם ישכילו.

אילן טייכמן: לא כולם מכירים את המהלך של חריש וחשוב לספר, אני יכול לדבר עכשיו שעה על חריש, אבל אני אמצה את זה בכמה משפטים קצרים.

אילן טייכמן: מהלך של הקמת עיר, התכנון, אישור התוכניות, השיווק והביצוע זה מהלך מורכב מאוד שאורך זמן ומי שעוסק בתכנון מבין את המשמעות של זה.

אילן טייכמן: הוועדה המיוחדת חריש קיימת 13 שנה.

אילן טייכמן: זה נשמע הרבה זמן, לא מספיק זמן כדי להשלים את המהלך.

אילן טייכמן: אנחנו נמצאים היום אחרי חמש ורבע שנים של עיר שהתחילה להתאכלס בקיץ 2016, היא גדלה מ-1,000 תושבים ל-30,000 תושבים.

אילן טייכמן: אין לזה אח ורע במפה ההתיישבותית של ישראל.

אילן טייכמן: העיר עומדת להכפיל את עצמה לעומת המצב הקיים.

אילן טייכמן: אני מגיע אדוני היושב-ראש למה שכיוונת, למה עכשיו אנחנו באים עם עוד שנתיים.

וליד טאהא: למרות שהיה ברור שהפעם הקודמת תהיה הפעם האחרונה ולמרות שלא כיבדתם את הסעיפים שהוכנסו לדיון של הפעם הקודמת.

אילן טייכמן: אני לא אתייחס לגבי המינויים, כי משרד אחר צריך להשיב על זה.

וליד טאהא: איזה משרד?

אילן טייכמן: משרד הפנים.

וליד טאהא: אז משרד הפנים ירשום לו שהוא צריך להשיב על זה.

וליד טאהא: מי נמצא ממשרד הפנים?

דרור לוינגר: דרור לוינגר מהייעוץ המשפטי ממנהל התכנון ונמצאים אתי גם נציגים ממשרד הפנים.

כבהא ריאד: כבהא ריאד יו"ר מוצעה מקומית בסמ"ה, אני הגשתי את הבקשה כשהיה אז שאר האוצר כחלון.

וליד טאהא: הבקשה לנציגים?

וליד טאהא: למה צריך להגיש בקשה על דבר שנמצא בחוק?

כבהא ריאד: זה לפי מה שסוכם בחוק, כי אנחנו צריכים להגיש נציג.

וליד טאהא: סוכם שאתם תגישו בקשה?

כבהא ריאד: כן.

כבהא ריאד: הגשנו בקשה בשמי ובשם המועצה שלי כי אני השכן הרחוק ביותר לחריש והחלטנו על ד"ר ענאיה בנא שתייצג אותנו.

כבהא ריאד: ב-29 ליולי 2018.

וליד טאהא: ומאז אף אחד לא הזמין אותה לשום דיון.

כבהא ריאד: התבלבלנו.

כבהא ריאד: זה היה אז משרד האוצר ועכשיו מי שצריך להשיב זה משרד הפנים.

אוסאמה סעדי: הכוונה לבלבל.

וליד טאהא: הסיכום שאף אחד לא הזמין אותה לשום דיון.

וליד טאהא: בבקשה אילן.

אילן טייכמן: בשנתיים הקרובות נידרש לכמה מהלכים תכנוניים שיש להם חשיבות מאוד גדולה לאור הגידול הדרמטי שהעיר הזאת חוותה והגידול שהיא צפויה בו ושינויי אוכלוסייה.

וליד טאהא: מה הגידול שהיא צפויה בו?

אילן טייכמן: היא צפויה להכפיל את עצמה מבחינת יחידות הדיור.

וליד טאהא: מתכננים לפי ידיעה.

וליד טאהא: לכמה אתם רוצים להגיע?

אילן טייכמן: בתוכניות שלנו בוועדה המיוחדת זה סדר גודל של 55,000-60,000 תושבים.

אוסאמה סעדי: כמה תכננתם מלכתחילה?

וליד טאהא: כנראה לא היה תכנון מלכתחילה.

קריאה: מטעים במספרים, אין 30,000 בחריש.

אילן טייכמן: בתחום הוועדה המיוחדת מתגוררים היום 30,000 תושבים, זה נתון על פי הרשות המקומית.

אילן טייכמן: אנחנו נמצאים בדיוק במקום שידענו בעבר.

אילן טייכמן: תכננו את העיר הזאת להיקף שאני מדבר עליו 55,000-60,000 תושבים בתחום הוועדה המיוחדת.

אילן טייכמן: אני רוצה להדגיש, אנחנו לא מבקשים להרחיב את תחום הוועדה המיוחדת, לא לגלוש לשטחים אחרים, הדברים מאוד ברורים, גם על פי הצעת החוק.

וליד טאהא: אמרת שאתם לא מתכוונים לגלוש לתחום של שטחים אחרים.

וליד טאהא: איפה אתה היום כדי שלא תגלוש לתחום של שטחים אחרים?

וליד טאהא: יש לך מצגת שתראה איפה אנחנו היום?

אילן טייכמן: יש מצגת.

אילן טייכמן: זה תחום הוועדה המיוחדת שאנחנו מדברים עליו, הקו הכחול של הוועדה המיוחדת שאושר לפני שלוש וחצי שנים וקיבל תוקף וכבר היה במסגרת אישור ההארכה הקודמת של הוועדה.

אוסאמה סעדי: מה השטח?

אילן טייכמן: בערך 6,400 דונם.

תומר רוזנר: לא כולל את השטחים שמומלץ להרחיב אותם עכשיו בוועדת הגבולות?

אילן טייכמן: זה תחום הוועדה.

אילן טייכמן: על פי הצעת החוק כפי שסוכמה בוועדת השרים, הצעת החוק כרגע היא הצעה שאומרת, תוכניות שהופקדו מתקדמות, תוכניות חדשות רק בתחום שכבר תוכנן בעבר.

אילן טייכמן: זה לשון החוק על פי הצעת החוק.

וליד טאהא: אני אשאל אותך אחרת, אני מסתכל על המפה ורואה מנשה מכל כיוון.

וליד טאהא: אין חוץ ממנשה, יש רק את מנשה.

וליד טאהא: לא רואה שום ישוב אחר, אבל יש ישובים.

וליד טאהא: איפה ערערה?

וליד טאהא: בסמ"ה, ברטעה?

וליד טאהא: אין אף אחד, רק מנשה?

וליד טאהא: אני מכבד את מנשה כמובן.

וליד טאהא: כל אחד צריך להבין שאין לנו כלום לא נגד חריש ולא נגד ערערה ולא נגד אף אחד, אנחנו רוצים להבין, מבקשים מאתנו בקשה להאריך שוב את תוקף הסמכויות המיוחדות, למרות התחייבות שהייתה בפעם האחרונה, למרות שלא קיימו את מה שהיו צריכים לקיים, אז אני צריך להעריך ולהבין.

אילן טייכמן: שאלת לגבי הרשות שמקיפה את חריש, חריש מוקפת מכל עבירה רק על ידי המועצה האזורית מנשה.

אילן טייכמן: אין לה ממשק ישיר עם מועצה אחרת.

וליד טאהא: ריאד, יש לה ממשק אתך?

כבהא ריאד: בטח שיש לה ממשק.

וליד טאהא: יכול להיות שלא רואים אותך, אז אין לה ממשק אתך.

וליד טאהא: מהירח הוא לא צילם למטה אז לא ראה את ברטעה.

כבהא ריאד: היא כנראה לא בחשבון שלו.

כבהא ריאד: יש פה טעות חמורה שהוא מציג, עוד אין הכרעה של ועדת הגבולות, ההמלצה של הוועדה הגיאוגרפית.

כבהא ריאד: גם השטח שהוא מצרף, הוא מצרף לשטח ועדה מקומית עירון, ששייכת לוועדה המרחבית, שלא שאלו אותה, לא קבלו אותה.

כבהא ריאד: איך הוא עושה את זה?

קריאה: אין כאן שום שטח של עירון.

וליד טאהא: כאשר אתן זכות דיבור, כל אחד יגיד את מה שהוא רצה, גם אם יבקש לחזור על השקף הזה.

וליד טאהא: תתחיל להתכנס כי אני רוצה שתגיע להיגיון של הבקשה לחדש את הסמכויות המיוחדות המפליגות, האזוריות, של ועדת התכנון.

זאב בנימין בגין: אדוני היושב-ראש, הצעה, האם ניתן, כדי לפתור את המחלוקת הזאת, העובדתית, כל זמן שאנחנו דנים, תקבלו לטלפונים שלכם את המפה המקומית, זאת שאנחנו רואים ועוד את גבולות המועצות הקרובות.

וליד טאהא: חבר הכנסת בני בגין מבקש לראות מי עוד סובב את חריש.

אילן טייכמן: אנחנו רוצים להתמקד בתוך הוועדה המיוחדת, בתוך התוכניות שתוכננו, שיהיה ברור פה לכולם, לא גולשים לשום דבר אחד.

אילן טייכמן: ביקשתי להראות את השקף כי רואים את התוכניות בתחום הוועדה המיוחדת, רוב השטח הוא עם תוכניות ויש שטח שהוא באזור הצפוני לכיוון המחצבה, הוא לא שטח שנוכל לתכנן אותו.

אילן טייכמן: על פי הצעת החוק הזאת, אם - - - נידרש לוועדה מחוזית, לא לוועדה מיוחדת.

אילן טייכמן: לכן אני אומר גם לשכנים שלנו, אין חשש שתיפגעו באיזושהי צורה.

אילן טייכמן: אנחנו מתכנסים פנימה, מסתכלים פנימה לתוך העיר, רוצים לבצע תיקונים, שינויים, התאמות תכנוניות לאור האוכלוסייה שהגיעה לעיר, לאור הצרכים שגילינו.

אילן טייכמן: עברו עשר שנים ויותר מאז שתכננו את התוכניות הראשוניות, זה מחייב אותנו להתאמות תכנוניות ולשם אנחנו רוצים למקד.

כבהא ריאד: למה אתה לא משתף את השכנים שלך?

וליד טאהא: תתאזר בסבלנות.

אילן טייכמן: אני רוצה לומר לגבי הפעולה בוועדה המיוחדת בשלוש השנים האחרונות וחשוב לי להגיד את זה.

אילן טייכמן: בשלוש השנים האחרונות קידמנו תוכניות מאוד חשובות לחריש.

אילן טייכמן: במסגרת הזו, בשינוי החקיקה צורפה נציגה של הארגונים הסביבתיים, היא צורפה לוועדה וכל ההחלטות המשמעותיות שהיו בחריש היו פה אחד.

אילן טייכמן: חשוב לי להגיד את זה.

וליד טאהא: פה אחד למעט אלה שלא הזמנתם.

אילן טייכמן: אני חושב שהם לא היו מתנגדים לזה.

וליד טאהא: אל תחליט אם יתנגדו או לא, אתה לא יודע.

וליד טאהא: יכול להיות שיתמכו.

וליד טאהא: אתם לא הזמנתם.

אילן טייכמן: זה לא אנחנו.

וליד טאהא: מי שהיה צריך להזמין, לא הזמין.

אילן טייכמן: משרד הבינוי והשיכון.

אורית סטרוק: אדוני היושב-ראש, אתה מתכוון להעביר את החוק הזה או לדחות אותו?

וליד טאהא: אני מתכוון לנהל דיון מקצועי להפתעתך.

וליד טאהא: אני לא בא מתוך עמדה מראש אם אני רוצה להעביר או לא להעביר.

וליד טאהא: אני בא לנהל דיון מקצועי.

אורית סטרוק: האמת שאין לי הפתעה, אני רגילה.

וליד טאהא: את מכירה אותי כבר, מקצועי, ענייני.

אורית סטרוק: אבל באופן שיטתי סותם את הפה ל - - -

וליד טאהא: בפעם הקודמת למרבה הפלא אני ואת הסכמנו פעמים.

אורית סטרוק: למרבה הפלא אתה ממשיך לסתום את הפה לנציגי הממשלה.

אורית סטרוק: זה מה שקורה למרבה הפלא.

וליד טאהא: אני שואל שאלות כי זה התפקיד שלי.

וליד טאהא: אם את לא רגילה לזה, זו בעיה שלך, מה אני אעשה?

אורית סטרוק: התרגלתי לזה שאתה סותם את הפה.

וליד טאהא: תודה.

וליד טאהא: תתרגלי עוד יותר.

אוסאמה סעדי: מי יושב-ראש הוועדה המיוחדת?

אילן טייכמן: יש יושב-ראש לוועדה, אני נציג משרד השיכון.

וליד טאהא: מי יושב-ראש הוועדה?

אילן טייכמן: יושב-ראש הוועדה הוא דוד מגן.

אוסאמה סעדי: אתם כאנשי משרד השיכון, יש ועדה כזו שעובדת שנים ולא מוזמנים החברים?

וליד טאהא: אני אגיע לזה.

וליד טאהא: תתחיל לסכם, אני מבקש לשמוע תשובות על עניינים שלא כובדו מהפעם הקודמת.

וליד טאהא: לא אמרת למה לא הספיקו לך התקופות שנתנו לך אז ולמה עכשיו אתה מבקש, מה לא השלמת?

אילן טייכמן: דבר ראשון, יש פה תהליכים מתמשכים של עיר חדשה עם גידול מאוד משמעותי.

וליד טאהא: זה יכול להיות ללא הגבלה.

אילן טייכמן: לא.

וליד טאהא: איך אתה יודע שלא?

אילן טייכמן: מכיוון שאחת המשימות החשובות שלנו בשנתיים הקרובות זה להכין תוכנית מתאר כוללנית, מה שאין בחריש היום.

אילן טייכמן: יש תוכניות מתאר לא מעודכנות.

וליד טאהא: אז אתה מתכוון לעשות את זה במנדט שיינתן לוועדה?

אילן טייכמן: בתחום הוועדה על פי לשון החוק.

וליד טאהא: להשלים תוכנית מתאר כוללנית.

אילן טייכמן: להשלים תוכנית מתאר כוללנית בלוח זמנים של שנתיים.

וליד טאהא: הוא יודע שזו סמכות מובהקת של ועדה מחוזית.

אילן טייכמן: זה יאפשר בבוא העת לוועדה מקומית חריש לקיים יכולת להוביל שינויים בתוכניות ולקדם תוכניות בתחום העיר חריש.

אילן טייכמן: אנחנו כרגע יוצרים מצב של משיכת בלמים.

אילן טייכמן: החוק הזה לא מקודם, העיר חריש מושכת בלם, עוצרת תכנונית, לא מתאפשר לה לעשות שום דבר.

אילן טייכמן: לכל שינוי תכנוני משמעותי של עיר חדשה אנחנו נדרשים - - -

אוסאמה סעדי: - - -

וליד טאהא: חבר הכנסת אוסאמה סעדי, אני אתן לך לדבר.

אילן טייכמן: כל שינוי תכנוני יובא לוועדה המחוזית והוועדה המחוזית לא ערוכה לזה.

וליד טאהא: אני אשאל שאלה אחרת, תכנונית, זה בסדר שחושבים להרחיב עיר ולהוסיף מספר תושבים, אבל אדוני לא חושב שזה משליך על כל הסביבה של העיר הזו מבחינת כבישים, תשתיות, פסי רכבת, שדות תעופה?

וליד טאהא: מועצה אזורית מנשה נמצאים?

וליד טאהא: אולי גם תחנת חלל שנגיע לירח.

וליד טאהא: אני אדם שאוהב ללמוד, נתבקשתי להביא חוק לוועדה אז הלכתי ללמוד.

וליד טאהא: לומדים בבית הספר, באוניברסיטה.

וליד טאהא: למדתי שהסביבה, יהודים וערבים חושבים, נעשה תכנון על חשבון כולם.

וליד טאהא: זה שרוצים להגדיל את חריש זה בסדר, אף אחד אין לו נגד חריש כלום.

וליד טאהא: אבל מה אתה עושה כדי שכל השכנים ירגישו ויבינו שאתה לא עושה כלום, לא על חשבון מנשה ולא ערערה ולא ברטעה ולא כפר קרע ולא על חשבון הנחת פסי רכבת במקום אזור איקס באזור ווי.

וליד טאהא: עשית את זה או שזה לא מעניין ומעניין רק להרחיב ולהגדיל?

אילן טייכמן: אנחנו שם לגמרי.

אילן טייכמן: כל התשתיות שתומכות בפיתוח העיר חשובות.

אילן טייכמן: אנחנו עוסקים בהן.

אילן טייכמן: רובם הגדול מחוץ לתחום הוועדה המיוחדת ומטופלות או במסגרת ועדה מחוזית או במסגרת ועדות אחרות, לא במסגרת ועדה מיוחדת, צריך להבין את זה.

וליד טאהא: אתה לא ענית לי.

וליד טאהא: תענה ישירות לשאלה כי אני רוצה לתת גם לאחרים לדבר, הם לא מתאפקים, לא חברי הכנסת ולא שאר האורחים.

אילן טייכמן: הפעולות שחריש עושה, גם בעבר וגם בעתיד, כל הפעולות שתומכות את חריש תומכות גם את האזור.

אילן טייכמן: אם יש מחלף חדש - - -

וליד טאהא: בוא עכשיו נשמע מהאזור.

אילן טייכמן: שכל התושבים והערים ידעו, מחלף חדש של 65 וכביש 574444, כביש אזורי שמשרת את בקע ואת ג'ת ואת ואדי ערה, לא היה קם בלי חריש.

אילן טייכמן: הוא הולך לקום עוד ארבעה חודשים.

וליד טאהא: אז יש להם מזל שקמה חריש, וואלה יופי.

וליד טאהא: תודה לחריש.

אילן טייכמן: חריש דוחפת גם רכבת שתגיע לאזור, היא תגיע בזכות עיר גדולה שקמה ותזרז את המהלך הזה.

וליד טאהא: אני יודע שיש שם באזור, לפני שקמה חריש, למעלה מ-150,000 תושבים.

וליד טאהא: אז כל אלה לא היו צריכים את זה?

וליד טאהא: היינו צריכים להקים עיר כדי לתכנן אולי מחלפים ודרכים שישרתו את האוכלוסייה?

אילן טייכמן: היה תכנון, אבל עיר חדשה בהיקף גדול, מזרזת הבאת תשתיות והשקעה באזור.

וליד טאהא: הבנתי.

מודר יונס: אם תקווה לאזור, הרכבת שהוא מציע עולה לכפר קרע.

וליד טאהא: אני אתן לך זכות דיבור מסודרת.

וליד טאהא: ככה צריך, אנחנו נותנים זכות דיבור לזה שמדבר ואחרי זה אני מעביר זכות דיבור.

וליד טאהא: תאמינו לי שאין אחד שיעזוב את האולם מבלי שיאמר את כל מה שהוא רצה.

וליד טאהא: לפני כן אני רוצה לתת זכות דיבור לחברי הכנסת.

וליד טאהא: כיוון שחבר הכנסת בני בגין עולה עלינו בגיל, אנחנו נותנים לו ראשון את זכותה דיבור.

אוסאמה סעדי: מגיע לו גם אם הוא פחות מהגיל.

וליד טאהא: הוא תמיד מבליט את זה, הוא לא מסתיר.

זאב בנימין בגין: אני רק שאלה.

זאב בנימין בגין: תודה חברים.

זאב בנימין בגין: כבר היה לי שכר הליכה והיה לי כדאי להגיע הנה.

זאב בנימין בגין: שמעתי את דבריו של אילן, אני מבקש לשאול, מיהו הגורם שאחראי על ההסתכלות האזורית הכוללת ומי עושה את זה הלכה למעשה?

זאב בנימין בגין: אני משוכנע שאתה עושה עבודה טובה לטובת כל תושבי האזור ובכל זאת, מיהו הגוף הסטטוטורי שמניח את כל התוכניות אחת על השנייה ובודק את השפעתן.

אילן טייכמן: כאשר מסתכלים על מערך הדרכים והמסילות, מי שעושה את זה הוא הות"ל, הוועדה לתשתיות לאומיות והמועצה הארצית.

אילן טייכמן: אלה שני הגופים שרואים ראיה לא רק אזורית אלא ארצית.

אילן טייכמן: התשתיות האלה הן תשתיות ארציות, ככה רואים אותן והן מטופלות ברמה של מועצה ארצית.

וליד טאהא: אבל עד עכשיו לא היו מטופלות, לכן שאל חבר הכנסת בני בגין ובצדק.

אילן טייכמן: הן מטופלות.

וליד טאהא: עכשיו הן מטופלות?

זאב בנימין בגין: כשאתה אומר "מטופלות", זה על פי יוזמה ופניה של הוועדה המיוחדת?

אילן טייכמן: לא של הוועדה המיוחדת, אבל של משרד הבינוי והשיכון ושל העיר חריש שדוחפים את התשתיות שנדרשות לחריש.

זאב בנימין בגין: הבנתי.

זאב בנימין בגין: אבל הם מעלים את הסוגיות בעניינים אלה לות"ל?

אילן טייכמן: נכון.

אילן טייכמן: רכבת לא משרתת רק את חריש, היא משרתת את כולם.

אילן טייכמן: לכן לכולם יש אינטרס.

זאב בנימין בגין: קבלתי תשובה, תודה.

וליד טאהא: חבר הכנסת אוסמה סעדי בבקשה.

אוסאמה סעדי: אני נותן לראש הוועדה הארצית שידבר לפני.

וליד טאהא: אני מנהל את הדיון.

וליד טאהא: אתה מוותר על זכות הדיבור.

אוסאמה סעדי: לא מוותר, רוצה לשמוע אותו.

וליד טאהא: אני אתן לו לדבר אחרי חברי הכנסת.

אוסאמה סעדי: תודה אדוני היושב-ראש, חבריי חברי הכנסת, בוקר טוב.

אוסאמה סעדי: אדוני היושב-ראש, זה לא תיקון תמים, אנחנו מסכימים עם זה שאפילו אין את השם בכותרת החוק.

אוסאמה סעדי: חבר כנסת רואה בהסתכלות ראשונה הצעת חוק תכנון ובניה (תיקון מס' 128), מבקשים להאריך ועדה מרחבית.

אוסאמה סעדי: אבל כשמתעמקים בזה, אתם יוצרים פה תקדים.

אוסאמה סעדי: ועדה מרחבית, שמאריכים לה ורוצים להאריך לה בפעם השלישית, נותנים לה יתרון לא הוגן על השאר.

אוסאמה סעדי: אמרת בעצמך אילן, נחזור עכשיו על כל שינוי קטן?

אוסאמה סעדי: נפנה לוועדות?

אוסאמה סעדי: כן אדוני, ככה זה עם כל המועצות והעיריות בישראל, במה אתם שונים?

אוסאמה סעדי: שכל דבר אתם רוצים לשבת על טהרת חריש לבד, בלי להתייעץ או לשאול את כל השכנים?

אוסאמה סעדי: אתם גם מבזים את החוק ומפרים אותו שאין חברים למועצות בוועדה.

אוסאמה סעדי: אז אתם מדברים על שכנות טובה?

אוסאמה סעדי: תתחילו בזה שתגידו נשב ביחד, נראה מה טובת כל האזור.

אוסאמה סעדי: אתה מדבר על רכבת, טוב שמודר התאפק ולא התפרץ, כי הייתה תוכנית בחודש אוקטובר על תחנת הרכבת ושרת הפנים ביטלה את אותה ישיבה יום לפני ולא הסכימה.

אוסאמה סעדי: אז על מה אתם מדברים?

אוסאמה סעדי: אני יכול לחזור להיסטוריה, איך קמה חריש, על קרקעות של מי קמה חריש.

אוסאמה סעדי: הקרקעות האלה נפלו מהשמיים?

אוסאמה סעדי: אלה קרקעות של כפר קרע וברטעה ואום אל פחם וערערה ועוד.

אוסאמה סעדי: אתם רוצים שכנות טובה ודו קיום?

אוסאמה סעדי: לא יעלה על הדעת שבניתם 600 ישובים ליהודים בלבד.

אוסאמה סעדי: אין אפילו ישוב אחד לערבים.

אוסאמה סעדי: אין.

אוסאמה סעדי: זה כתם שחור.

אוסאמה סעדי: אדוני היושב-ראש, לגופו של ענין, לא ראיתי שום הצדקה לזה, עם כל הכבוד.

אוסאמה סעדי: כשבאים ומצהירים שזאת תהיה ההארכה האחרונה, אז כשבאים ומבקשים עוד שנתיים צריך להגיד נכון שהתחייבנו אבל יש עוד כמה דברים כאלה וכאלה.

אוסאמה סעדי: הכול פה עמום ועלום וזה מה שמפחיד.

אוסאמה סעדי: היועץ המשפטי שאל שאלה, מה עם ועדת הגבולות, איזה תוכניות יש?

אוסאמה סעדי: ענו לו, אלה אותן תוכניות במסגרת.

אוסאמה סעדי: .. יש הבדל בין זה שתגיד שאתה רוצה להרחיב את זה בעוד 10%-20%, שמענו ששר השיכון הקודם גלנט שאמר אנחנו רוצים 100,000 בחריש.

אוסאמה סעדי: שמעתם?

אוסאמה סעדי: 100,000 ו-200,000.

אוסאמה סעדי: יש הבדל גדול.

אוסאמה סעדי: אם אתה מדבר על עיר של 100,000 או 200,000, אתה דורס את כל השכנים מכל הבחינות.

אוסאמה סעדי: גם תשתיות, גם תחבורה, גם תעסוקה.

אוסאמה סעדי: אתה לוקח את הכול, נהנה לבד ועל הדרך הורג את כל השכנים.

אוסאמה סעדי: אדוני היושב-ראש, אני מבקש, קודם כל בסעיפים א' ו-ב', אני רוצה לראות את כל התוכניות.

אוסאמה סעדי: בסעיף 3(ג), (א) ו-(ב).

אוסאמה סעדי: אני מבקש שיונח בפני הועדה מסמך רשמי על איזה תוכניות מדברים, מה תוכניות ההרחבה, איפה מרחיבים, מה מרחיבים.

אוסאמה סעדי: לא רק שטח.

אוסאמה סעדי: יכול להיות שבאותו תחום של קו כחול תבוא הוועדה ותגיד שבמקום 5,000 יחידות דיור, אני מחליטה לבד, 50,000 יחידות דיור.

אוסאמה סעדי: אני רוצה להגיש הסתייגויות, אני מבקש שיקבע זמן להגשת הסתייגויות.

וליד טאהא: ברור.

וליד טאהא: יש כבר הסתייגויות.

וליד טאהא: תודה רבה חבר הכנסת סעדי.

וליד טאהא: אמרתי שאנחנו מתנהלים מקצועית, עניינית.

וליד טאהא: אם אעשה אחרת זה אומר שאני לא עניני ולא מקצועי.

וליד טאהא: אני מעביר את זכות הדיבור לחברת הכנסת אורית סטרוק שכבר הספיקה לצייץ שאני עוין את העיר חריש.

וליד טאהא: אם כך, את עוינת את מנשה, את עוינת את ערערה, את עוינת את ברטעה ולא מתאים לך.

וליד טאהא: את מוכנה להצגה וכבר הטלפון הורם כדי לצלם, אז תשתדלי להיות לא עוינת למנשה, לערערה, לכפר קרע, לברטעה ולכל הסביבה.

וליד טאהא: תכללי את הפתיח שלי בסרטון שאת הולכת להפיץ.

וליד טאהא: הבטחת.

אורית סטרוק: לא הבטחתי כלום.

אורית סטרוק: תודה רבה.

אורית סטרוק: אני מאוד שמחה שאני מדברת אחרי חבר הכנסת אוסמה סעדי כי ככה נוכל לדעת כמה זמן דיבור יש לי ומתי קוטעים אותי.

וליד טאהא: כמה שאת רוצה?

וליד טאהא: כמה את רוצה?

אורית סטרוק: אני רוצה לדבר עד שאסיים להסביר את דברי וזה לא יהיה ארוך.

אורית סטרוק: לדבר בלי להפריע לי כפי שאתה נוהג לעשות.

אורית סטרוק: אני קודם כל רוצה לפתוח בשם "מנשה" אתה כל הזמן מדבר על מנשה, מנשה, אז אני רוצה להסביר מי זה מנשה.

אורית סטרוק: שבט מנשה, מנשה הוא הבן של יוסף הצדיק ואנחנו קוראים בפרשה על יוסף הצדיק שנמכר למצרים.

וליד טאהא: אצלנו הוא יוסף הנביא.

אורית סטרוק: בסדר גמור, זו מחלוקת.

אורית סטרוק: יוסף נמכר על ידי אחיו למצרים שם התחתן עם אסנת בת פוטיפרה ונולדו לו שני בנים, מנשה ואפרים.

אורית סטרוק: מנשה היה אוהב ארץ ישראל וכל השבט שהקים אחריו היה שבט של אוהבי ארץ ישראל.

אורית סטרוק: אנחנו יודעים את זה משני כיוונים, אחד הצאצאים של מנשה נקרא גלעד.

אורית סטרוק: גלעד זה אזור בארץ ישראל, היום זה האזור של עבר הירדן המזרחי.

אורית סטרוק: כשקוראים לילד בשם גלעד, זה אומר שמתגעגעים לחזור לארץ ישראל כשנמצאים בגלות במצרים.

אורית סטרוק: דבר שני, הנשים הצאצאיות שלו היו חמשת בנות צלופחד בן חפר, הן אמרו, אנחנו בנות, אין לנו אחים, בגלל זה אנחנו דורשות שתהיה לנו נחלה בארץ ישראל.

אורית סטרוק: ככה שמנשה בן יוסף וכל השבט שלו הם שבט של אוהבי ארץ ישראל.

אוסאמה סעדי: צריך לבדוק אם הם קרובי משפחה של כבהא.

אורית סטרוק: אני מספרת את זה משום שאנחנו עוסקים בסוגיה של ארץ ישראל.

וליד טאהא: אז בואי תתעסקי בחריש עכשיו.

אורית סטרוק: עוד רגע אני מגיעה.

וליד טאהא: נתתי לך אפשרות לפתיח ארוך.

אורית סטרוק: דברת על מנשה.

וליד טאהא: לא אהבתי שאת עוינת למנשה, זה הכול.

אורית סטרוק: אז אני הסברתי שמנשה זה - - -

וליד טאהא: בסדר, הבנו, עכשיו נעבור לעניין המהותי, לחריש.

אורית סטרוק: עכשיו אני אסביר למה הנושא של חריש נוגע בדיוק לעניין הזה.

אורית סטרוק: משום שבסוף השאלה היא של מי הארץ הזו והאם אנחנו צריכים להגיע למצב - - -

וליד טאהא: את אומרת שאילן מתכוון לזה?

וליד טאהא: הוא מתכנן לפי זה?

אורית סטרוק: אני אומרת את דעתי כעת, אני לא מדברת בשם אילן.

וליד טאהא: חשבתי שהבנת מאילן שהוא כיוון לזה.

אורית סטרוק: אדוני היושב-ראש, אמרתי בתחילת דברי שאני מצפה שתיתן לי לדבר, כמו שנתת לדבר לחבר הכנסת סעדי.

וליד טאהא: אני נותן לך.

וליד טאהא: גם לחבר הכנסת סעדי היו לי הערות ביניים.

אוסאמה סעדי: זו הזכות של היושב-ראש.

וליד טאהא: נכון, היא מתקשה לקלוט שאני היושב-ראש.

אורית סטרוק: אני לא מתקשה לקלוט שאתה היושב-ראש, למרות שאתה היושב-ראש שפגשתי שלא נותן לנציגי הממשלה לדבר.

אורית סטרוק: זה עניין אחר.

וליד טאהא: את עושה קביעה לא נכונה.

אוסאמה סעדי: את מגנה עליהם?

אוסאמה סעדי: הם לא יכולים להגן על עצמם?

וליד טאהא: היא עושה קביעה לא נכונה ואני דוחה אותה בשאט נפש.

וליד טאהא: בבקשה.

אורית סטרוק: בסוף, השאלה היא האם אנחנו רוצים להגיע למצב כמו שראינו לפני שבוע וחצי שעומד אלוף בצה"ל ואומר בזמן מלחמה צה"ל לא יעבור בוואדי ערה.

אורית סטרוק: האם אנחנו, מדינת ישראל מוכנים להגיע למצב שוואדי ערה יהיה שטח עוין למדינת ישראל?

אורית סטרוק: כיוון שקברניטי המדינה, כבר לפני שנים לא רצו להגיע למצב הזה, זו הייתה בהחלט אחת הסיבות שבגללה הם הקימו את העיר חריש והשקיעו כל כך הרבה בפיתוחה.

קריאה: אם ככה, היא תהיה עיר צבאית?

אורית סטרוק: הדבר הזה במילון, בלקסיקון הציוני, הוא ערך ציוני עליון.

אורית סטרוק: מעבר לזה, אני לא רוצה להגיד הרבה.

אורית סטרוק: אותי מעניין לראות - - -

וליד טאהא: אוקי.

אורית סטרוק: תן לי לסיים.

וליד טאהא: אמרת שאת לא רוצה להגיד הרבה.

וליד טאהא: אז נשאר מעט, סיימי.

אורית סטרוק: אותי מעניין לראות איך אתה, אדוני היושב-ראש, עוזר לקדם את הערך הציוני הזה, או מפריע לו.

אורית סטרוק: כאן סיימתי.

וליד טאהא: אוקי.

וליד טאהא: אני יכול לומר רק שבחר

וליד טאהא: יש מקשיבים לך ודופקים על הראש.

וליד טאהא: איך את באה לשרת את הרעיון שלהם לקדם עיר?

וליד טאהא: עשית את זה גרוע מאוד.

וליד טאהא: עשית את זה ממניעים לא ממש ענייניים.

וליד טאהא: אני פה כדי לדבר לטובתם של כל אזרחי המדינה, בניגוד אליך.

וליד טאהא: ניהלתי דיון לפני יומיים על מפוני כפר שלם שגם שם דברתי דברים לטובת הצדק שצריך לעשות אתם.

וליד טאהא: את לא תצליחי לעשות זאת, כי אין לך את זה בערכים שלך.

וליד טאהא: חריש יכולה רק להפסיד ממך.

אורית סטרוק: - - - הסתייגות.

וליד טאהא: אני רוצה לתת זכות דיבור למודר יונס, ראש המועצה המקומית ערערה.

וליד טאהא: הוא גם ראש הוועד הארצי של ראשי הרשויות הערביות.

וליד טאהא: בבקשה.

מודר יונס: תודה רבה אדוני היושב-ראש, בוקר טוב לכולם.

מודר יונס: אתחיל בדבר אחד, יש ועדה מיוחדת בחריש, ועדה עם סמכויות של ועדות מחוזיות שיכולה להחליט את הכול בתוך הבית שלה, יכולה להחליט ולאכוף כל דבר ודבר.

מודר יונס: זכות שלא ניתנה אף פעם לישוב ערבי ואם נדבר על תכנון בחברה הערבית, כולנו יודעים באיזה מצב אנחנו נמצאים.

מודר יונס: אנחנו צריכים לעבור את המשוכה של הוועדה המקומית, אחר כך ועדה מחוזית, אחר כך את הוועדות הארציות אז שנגיע, בתקווה, לתכנון קטן בתוך הכפרים שלנו.

מודר יונס: שלא נדבר על מרחב תכנון שלא קיים, שלא לדבר על תחום שיפוט שאנחנו חיים במסגרת של קופסת סרדינים וזה היה במשך 70 ו-80 שנה.

וליד טאהא: אתה מתאר למעשה שאין שליטה על התכנון בחברה הערבית, בניגוד למה שהם רוצים לתת לחריש.

וליד טאהא: זה מה שאתה אומר?

מודר ינס: אני רוצה לייחל שתהיה לי היכולת הכספית והמקצועית שאני אוכל לעשות את זה, כאשר משרדי ממשלה מתגייסים להקים את העיר חריש.

מודר ינס: אני מסתכל על חברי ראש המועצה חריש שפשוט לא רוצה את הסמכויות ועדיין מטיל את הסמכויות בידי משרדי משלה בשביל לעשות את זה.

מודר ינס: אנחנו, ראשי הרשויות נלחמים לתכנן בערים שלנו ובכפרים שלנו, כי אנחנו רוצים לשלוט ויודעים מה אפשר לעשות.

מודר ינס: זו נקודת המוצא.

מודר ינס: בחוק - - - חריש דברו על חמש שנים, אחר כך דברו על עוד הארכה, התפשרנו ועשינו שלוש שנים.

מודר ינס: אמרנו שנקבל את הנציגים על מנת לדעת לפחות מה קורה שם.

מודר ינס: למרות שגם אם היינו יודעים אני לא יודע כמה יכולנו למנוע וכמה היו שומעים לנו בוועדה הארצית, בות"ל ובכל הנקודות האלה, כי בסך הכול שמו מטרה וזה מה שנעשה.

מודר ינס: היום מבקשים שוב להאריך וכל העמימות נשארת.

מודר ינס: אנחנו לא יודעים מה קורה שם בנוסח החוק מדברים על מה שהחלטנו להפקיד ומה בדיוק החלטנו להפקיד?

מודר ינס: אנחנו לא יודעים.

מודר ינס: למה אני מרגיש חוסר ביטחון?

מודר ינס: אני אומר דבר פשוט מבחינתי, הצגה.

מודר ינס: בתחילת העיר חריש דברו על 50,000 תושבים.

מודר ינס: אחר כך דברו על 100,000.

מודר ינס: אדוני היושב-ראש, אני רוצה לבשר לכם שהבקשה שהוגשה על ידי חריש, מה שהם משווקים במסמכים של חריש עצמה - 270,000.

מודר ינס: בכל ואדי ערה אנחנו 140,000 תושבים.

מודר ינס: לא לחזק את אום אל פחם שתהיה מטרופולין, שום דבר.

מודר ינס: רוצים שנישאר באותו מקום ולא להתחזק.

מודר ינס: כל מי שגר באזור ורוצה לעבוד, למשל הבן שלי שעובד בגבעת חיים, המרחק מערערה לגבעת חיים זה 15 ק"מ, לוקח לו שעה הלוך ושעה חזור.

מודר ינס: זה קורה בגלל מה שקורה בחריש.

מודר ינס: תכננו, לא חשבו דבר על תחבורה, מתכננים בתים ולא נותנים פתרונות לשום דבר.

מודר ינס: מי שעולה על כביש 6 מבין.

מודר ינס: רציתי לשאול את השרה מרב מיכאלי אם עשתה משהו?

מודר ינס: איזו החלטה?

מודר ינס: התמזל מזלי ולקח לי להגיע היום מערערה לירושלים בבוקר שעה ו-20 דקות כשבדרך כלל לוקח לי 2.5-3 שעות.

מודר ינס: להגיע לגבעת חיים לוקח שעה.

מודר ינס: תושבי חריש, תשאלו אותם כמה הם סובלים.

מודר ינס: רוצים פתרונות, מביאים את התקווה של הרכבת, בואו נחשוב על התקווה הזאת.

מודר ינס: רכבת של ואדי ערה, שבגללה לא תוכנן בוואדי ערה שנים על גבי שנים כי קשה לתכנן אצלנו, אמרו שיש מסילת רכבת שעוברת והיא בוטלה.

מודר ינס: היא בוטלה בגלל המנהרות שצריך להעביר ממי עמי עד מגידו וזה עולה המון כסף.

מודר ינס: המירו אותה והעבירו אותה צפונה.

מודר ינס: אמרו שניתן לכם רכבת קלה.

מודר ינס: עכשיו לא מדברים על רכבת קלה אלא מדברים על אוטובוסים.

מודר ינס: אמרו שזה פתרון טוב כי התחנה שלנו אמורה להיות באזור התעשייה המשותף שקראו לו אזור תעשייה שלום.

מודר ינס: החלטה שהתקבלה לפני עשר שנים, כולל קציר וכולל חריש, מתנהלת עשר שנים והתבשרנו היום שמורידים אותה.

מודר ינס: אזור תעשייה שאמור להכניס לי כסף, שמנע ממני תכנון באזור שלי, מנע מריאד לעשות את זה, באום אל פחם, עיר של 60,000 מנע את זה ועכשיו אומרים-לא.

מודר ינס: מה רוצים לעשות?

מודר ינס: להעביר את הרכבת לאזור חריש, שתעשה שתי תחנות כדי להגיע לתחנת רכבת.

מודר ינס: גרוע מזה, הרכבת ששמו אותה, עולה על כל אזור התעשייה הקטנצ'יק של כפר קרע, שאושר במסגרת הכוללנית של כפר קרע.

מודר ינס: אני לא יכול להתחרות עם הוועדה המיוחדת, היא יכולה לעשות את זה מיד, יש לה את המשאבים ויש לה את הכול, היא יכולה לרוץ.

מודר ינס: דוגמה נוספת, כאשר אנחנו מתכננים באזור שלנו, אנחנו וחריש נמצאים באותו מקום.

מודר ינס: זה אומר שהיום, לפי ההחלטות של הוועדות הארציות, אתה יכול לגרוע מהיערות בתכנון שלך 6%.

מודר ינס: מה שיקרה, חריש, בגלל שהיא בוועדה המיוחדת, רצה את הכול, יכולה לתכנן ולקחת את ה-6%.

מודר ינס: כשאני בא לתכנן, אני אחריה והכול כבר נוצל.

מודר ינס: אז אף אחד לא יכול לומר שזה לא פוגע בי.

מודר ינס: כל מהלך שמתבצע בוועדה שלהם ובחוסר השקיפות שלהם, גם אם יש שקיפות, הם תמיד יקדימו אותי ותמיד ידם תהיה על העליונה.

מודר ינס: אני צריך להתמודד עם קרקע שהיא פרטית.

מודר ינס: יצאתי עכשיו עם תוכנית ותמ"לית.

מודר ינס: אני מתפלא, למה ועדה מיוחדת?

מודר ינס: עשיתי תוכנית ותמ"לית בערערה, 2,200 דונם, 3,800 יחידות דיור, בניה לא מוסדרת של 600 יחידות דיור הצלחתי להסדיר.

מודר ינס: הכביש, עם כל הקושי הטופוגרפי שלו ועם הכול, עשיתי את זה בכוחותיי הקטנים, עם מהנדס יחיד, הצלחתי לעשות את זה בשלוש שנים כולל הקורונה.

מודר ינס: אני לא מבין עד היום איך ועדה כזו אומרת שעדיין צריך זמן לעשות את העבודה בחריש.

מודר ינס: מה הם צריכים?

מודר ינס: אני מרגיש לא נוח כבודו.

מודר ינס: אומרים לי שלא מתכננים משהו חדש, לא גולשים אצלך, לא עושים שום דבר חדש.

מודר ינס: אנחנו נעשה קצת סדר במה שתכננו כבר, כי כנראה לא חשבנו מספיק טוב, חשבנו שחריש תהיה רק 30,000, עכשיו אנחנו צריכים לתכנן אותה ל-60,000.

מודר ינס: אם אתה רוצה רק בתוך העיר, למה אתה צריך ועדה מיוחדת?

מודר ינס: יש ועדה רגילה, תעשה את השינויים.

מודר ינס: שינוי הסטה של כביש, הגדלת צפיפות, למה אתה רוצה את הוועדה המיוחדת?

מודר ינס: למה אתה לא רוצה להתמודד אתי, שניפגש שם בוועדה המחוזית?

מודר ינס: מילא ועדה המחוזית עוינת אותנו, גם את זה הם עוקפים?

מודר ינס: מה בדיוק התקווה שרוצים?

מודר ינס: איך אתם רוצים לפתור את הבעיה?

מודר ינס: אם אני לא יכול לתכנן, כל הסמכויות מחוצה לי, נותנים לדרוס אותי ואומרים לי שעושים לי טוב.

מודר ינס: אני שומע את זה ולא מאמין.

מודר ינס: חריש עשתה לך טוב.

מודר ינס: אני מנסה להבין איך היא עושה לי טוב?

מודר ינס: מה קבלתי מחירש?

מודר ינס: כלום.

מודר ינס: רק ווג'ע ראס.

מודר ינס: אני לא מדבר פוליטיקה, יש לי עמדה פוליטית, כמו שאומר חבר הכנסת סעדי, מנעו ממני להתפתח על קרקעות שלי, מעולם לא חשבו עלי, יש לי עמדה ואני לא מוותר על הטענות האלה.

מודר ינס: התיקון הזה, צריך לדחות אותו.

מודר ינס: גם מבחינה הגיונית ומקצועית, מה שעשו בחריש זו קטסטרופה אחת גדולה שרק הביאה נזק לאזור שלנו.

מודר ינס: אמרו תשימו משקיפים, שלחנו שמות, למה לא מונה?

מודר ינס: למה אני היום צריך לשבת מולך, מביאים לי הצעת חוק ואומרים לי שיש תוכניות.

מודר ינס: התוכניות שהיא החליטה עליהם, אני אכנס לאתר של הוועדה ולא אדע מה יש.

מודר ינס: לא מציינים איזה החלטות יש בעניין.

מודר ינס: חברי מראה לי צילום שכביכול זה מה שהוא מבקש.

מודר ינס: אני לא יודע כלום.

מודר ינס: איזה ביטחון יש לי שאני אסכים?

מודר ינס: למה אני צריך להסכים לו?

מודר ינס: אנחנו נתנגד ונתנגד כי אין כל זכות לתת לחריש על פני כל הישובים לידה.

מודר ינס: היא צריכה להיות כמונו, להתנהל בוועדה רגילה, משרדי ממשלה יודעים לעשות ועדות רגילות.

מודר ינס: אני עד עכשיו לא מבין למה ועדה מיוחדת?

מודר ינס: שמעתי טיעון בוועדה קודמת, כי לא נספיק.

מודר ינס: רוצים את הוועדה המיוחדת כי יש ואקום בין הוועדה המיוחדת, עד שתקום ועדה מקומית.

מודר ינס: מה זה הוואקום הזה?

מודר ינס: תקימו אותה היום בשתי דקות והיא תנהל.

מודר ינס: זו ועדה שיכולה לפתור להם את כל הבעיה.

מודר ינס: הם לא רוצים את זה כי הם הולכים לעשות שינוי דרסטי, גם רכבת, גם יציאות.

מודר ינס: מילה אחרונה, מה שמסתירים ומנסים לעשות ערבוביה ובלבול, אנחנו בחלק הקטן, רק מדברים על תכנון.

מודר ינס: מישהו ראה שם את תחום השיפוט לפי הבקשה שהגישה חריש?

מודר ינס: אני אגיד לכם מה יש בתוכה וריאד ידבר על החלק שלו.

מודר ינס: היא רוצה לקחת את המחצבות בורד .

מודר ינס: מה שקורה בורד, יש בקשה לריאד ולי להשתתף.

מודר ינס: הוא מקבל את כל הנזק, כל העפר שלהם ולא מקבל שום שיתוף בהכנסות.

מודר ינס: היא רוצה ליהנות מכל הפירות כי אוטוטו מסיימים שם ומקימים אזור תעשייה לחריש.

מודר ינס: זה המש הם רוצים לעשות.

יצחק קשת: בחיים לא שמעתי כל כך הרבה שטויות בזמן קצר.

וליד טאהא: אתה לא תגיד את זה לאף אחד.

יצחק קשת: נאמרו כל כך הרבה שטויות.

יצחק קשת: שתקתי עד עכשיו.

וליד טאהא: תמשיך לשתוק עד שכולם יסיימו, למה לא?

וליד טאהא: אני מנהל את הדיון.

וליד טאהא: אתה רוצה להסית את זה למשהו לא ענייני, אני לא אאפשר לך.

וליד טאהא: חכה עד שתהיה לך זכות דיבור.

יצחק קשת: איפה הוא גר?

יצחק קשת: - - - מחצבת ורד?

יצחק קשת: תענה לי.

וליד טאהא: לא תוכל להתנהל ככה, אני לא מאפשר לך.

וליד טאהא: אני מכבד את הגעתך ואל תדחוף אותי להתנהגות לא מכבדת בינינו.

וליד טאהא: אל תיתן הערות, תמשיך להקשיב עד שהוא יסיים.

מודר יונס: מילה אחרונה להסבר, באותו אזור תעשייה, שכבר התבשרנו שלא יקום, פעם הייתה קציר וחריש עיר אחת.

מודר יונס: קבל בחלוקה לפי תושבים 12%, עד היום אין צו של הממשלה בעניין הזה.

מודר יונס: אני רוצה לומר שכאשר באנו להתקדם עם ההסכם, חברי סרב לחתום על ההסכם כי הוא רוצה 50%.

מודר יונס: רק הוא 50% מכל התושבים שם.

מודר יונס: שיגיד שלא, בישיבות שהיו במנשה.

מודר יונס: אנחנו מבינים מה קורה שם, זה חריש, זה לא עניין של רק לעשות סדר במה שיש, זו מפלצת שמקימים אותה על חשבון הישובים הערביים וגם על חשבון ישובים יהודיים.

וליד טאהא: לפני שאמשיך בזכות הדיבור, אתן אפשרות לתת הערות למי שצריך לענות על זה.

וליד טאהא: אני יודע שיש תכנון של מיליון מ"ר לתעסוקה בחריש.

וליד טאהא: ראש העיר פה, המתכננים פה, איך זה ישפיע על כל השכנים, יהודים וערבים?

וליד טאהא: דבר שני, אני אבקש תשובה בהמשך, מדוע הישוב לא יכול להסתדר עם ועדת תכנון מקומית כמו כל הישובים במדינת ישראל?

וליד טאהא: הישוב כבר לא קטן, 30,000 נפש, אז למה הוא לא יכול להסתדר כמו כל הישובים במדינת ישראל?

וליד טאהא: בבקשה ריאד.

כבהא ריאד: תודה רבה אדוני היושב-ראש.

כבהא ריאד: אני מקווה שתשמעו אותי עד הסוף כי אני הניזוק העיקרי מכל הבלגן הזה.

וליד טאהא: אתה ממש השכן הצמוד.

וליד טאהא: במפות אתה לא נמצא, אבל בשטח אתה נמצא.

כבהא ריאד: אני אענה לחברת הכנסת סטרוק.

וליד טאהא: אל תענה לה, תפנה מבט אלי ודבר עניינית.

וליד טאהא: זה לא התפקיד שלך לענות לחברי כנסת.

כבהא ריאד: אני מבקש להציג כדי להראות ולהבליט את השכנות הטובה שלנו עם חריש.

כבהא ריאד: אני השכן הכי קרוב של חריש.

כבהא ריאד: שכן טוב יותר טוב מאח רחוק.

כבהא ריאד: חברת הכנסת צריכה לדעת שאנחנו נמצאים, אנחנו כאן, תושבי הארץ הזאת, יש לנו זכויות, יש לנו זכויות קיום.

כבהא ריאד: כדאי שתדעי שליושב מולך יש תואר ראשון בלימודי ארץ ישראל ותואר שני בלשון עברית.

אורית סטרוק: אז אתה יודע מה זה נחלת מנשה.

וליד טאהא: אני לא רוצה שתפנה דברים לחברת הכנסת, בבקשה דבר עניינית לנושאים שבוערים לך.

וליד טאהא: למה אתה חושב שזה נעשה על חשבונך?

כבהא ריאד: בתחילת הדרך, כשהלכנו לתחומי שיפוט וועדות תכנון ובניה, זה עבדכם הנאמן שהציע לחריש, כשהיו 5,000 תושבים בהתחלה, כמוני, הצעתי להם להשתמש בכל המתקנים החברתיים תרבותיים של הכפר שלי שהוא שכן.

כבהא ריאד: אין להם מגרשים, אצטדיון, אמרתי להם תקימו קבוצה ותבואו לשחק.

כבהא ריאד: יש לכם בית פתוח אצלנו וזה מראה על שכנות טובה.

כבהא ריאד: אנחנו לא נגד קיום חריש כעיר או כישוב, שיתקיימו.

כבהא ריאד: גם ערבים שוכנים שם.

כבהא ריאד: זה כבר מאחורינו.

כבהא ריאד: עניינית אנחנו נגד הקמת ועדת התכנון הזאת ומתן הארכה.

כבהא ריאד: כי אז לא יתקבלו החלטות, ההחלטה שתמשיך לשנתיים וכשכן אני לא יודע מה התוכניות שלהם, רוב מה שהם שולטים בתחום השירות שלהם זו קרקע פרטית של תושבים שלנו.

וליד טאהא: בתוך הכוללנית שלהם?

כבהא ריאד: כן.

כבהא ריאד: אם תעלה המפה אצביע לכם איפה הכאב שלי.

כבהא ריאד: איפה העוול שנעשה לנו.

כבהא ריאד: אנחנו לא רוצים להתפתח בצל של חריש, אנחנו רוצים להתפתח בזכות עצמנו.

כבהא ריאד: אנחנו ישוב של 5,000 שהוא כפר חצוי ויש עוד 7,000 ברשות הפלסטינית ואין לו אזור תעשייה אחד.

כבהא ריאד: אין לו מטר אחד מעבר לבתים כדי להתפתח.

כבהא ריאד: באים מסביב לנו, נותנים לנו את חריש שאנחנו לא יודעים על מה הם מדברים, מה הם רוצים לעשות באזור שלנו, אולי יבנו שם מפעלים שפוגעים בסביבה שלי?

כבהא ריאד: בבריאות שלנו?

כבהא ריאד: מספיק היו צרות עם המחצבה שאם ידיד ושכני הטוב ימדוד ב-GPS אני נמצא 500 מטר קו אווירי ממנה.

כבהא ריאד: הלב של חריש רחוק פי שתיים ופי חמש, זה בדוק.

כבהא ריאד: צריך לומר את האמת, לראות אותה ולחוש את הכאב של האנשים.

כבהא ריאד: על המפה אפשר לראות את כפר ברטעה מדרום, מוקף ברשות הפלסטינית ולא יכול להתפתח לשום מקום.

כבהא ריאד: מצפון קרקע מדינה והכביש של קציר שאני לא יכול לעבור משם.

כבהא ריאד: ממזרח זה גם קציר.

כבהא ריאד: מה שנשאר לי קצת פתוח, קצת אוויר שגם הוא מזוהם בגלל המחצבה, זה כיוון מערב.

כבהא ריאד: בכיוון המערבי חריש באו ואני לא יודע מה הם רוצים ואני לא יודע עם מי לדבר.

כבהא ריאד: מי הכוח שם שאני יכול לדבר אתו?

כבהא ריאד: האם זו המועצה?

כבהא ריאד: העירייה?

כבהא ריאד: משרד השיכון?

כבהא ריאד: משרד האוצר?

כבהא ריאד: הפנים?

כבהא ריאד: אני לא יודע כלום על התוכניות שלהם.

כבהא ריאד: הם באים ומגבילים אותי בשטח ללא שיפוט.

כבהא ריאד: בשטח הזה ללא שיפוט, שזה בעצם הצד המערבי של הכפר שלי, שזה הפרוזדור היחיד שאני יכול להתפתח בו.

כבהא ריאד: לטובת התושבים שלי לעוד 50,60,100 שנה.

וליד טאהא: תכנונית אין לך אפשרות למקום אחר?

כבהא ריאד: אין לי אפשרות למקום אחר.

כבהא ריאד: אני רוצה להסביר כמה הכאב עמוק וצריך לראות את הדברים בצורה הגיונית.

כבהא ריאד: יש 3א' ו-3ב', תמיד יש חלופה אצלי בברטעה.

כבהא ריאד: מספיק חצו אותנו לשניים ובאים כאן וחוצים אותנו.

כבהא ריאד: למה החציות האלה?

כבהא ריאד: אני לא יודע וזה מקומם אותי.

כבהא ריאד: אתם רואים במפה את מה שקראנו לו ראש הג'ירפה.

כבהא ריאד: כל זה קרקע פרטית של תושבי ברטעה.

כבהא ריאד: בא 3א' ו-3ב', תראו איזה זעקה צריך לזעוק אם לא יתנו לנו את הצדק, אני מתחיל לפקפק בצדק הזה.

כבהא ריאד: רואים את גבולות הישוב שלי על המפה.

כבהא ריאד: ועדת הגבולות הוועדה הגיאוגרפית אמרו למה לנו כאבי הראש הזה, נחלק 3א' ו-3ב'.

כבהא ריאד: את 3ב' ניתן לברטעה לכיוון הואדי, צריך להתרחק מהוואדי 300 מטר לבניה אז נשארתי עם כלום, נתנו לי 260 דונם.

כבהא ריאד: 3א' אמרו ניתן לחריש.

כבהא ריאד: חריש נושקת לבתים האחרונים שלנו וזה זועק לשמים, מה הם רוצים שם.

כבהא ריאד: הם רוצים עומק אסטרטגי.

כבהא ריאד: מה זה עומק אסטרטגי?

כבהא ריאד: שאנחנו נהיה שכנים רחוקים לא שכנים קרובים.

כבהא ריאד: העומק האסטרטגי הזה פוגע בקרקע פרטית, פוגע בכולנו ולא רק זה, כל שטח 3 הוא בוועדת תכנון ובניה עירון.

כבהא ריאד: מציגים את זה כאילו רוצים לקחת את השיפוט, אחר כך לוקחים את התכנון ואחר כך מה מתכננים שם?

כבהא ריאד: אני לא יודע.

כבהא ריאד: גם אם יתכננו מפעלים אני לא יכול לדעת.

כבהא ריאד: לא רק זה, בוועדת הגבולות ב-2018 הגשנו אותה, השר אישר חלק, נותר לה מעל הכביש עוד חצייה, זה ייתן לבסמ"ה.

כבהא ריאד: מתחת לכביש אזור תעשייה ומסחר קרקע פרטית 60 דונם.

כבהא ריאד: אני שואל, מה אתה רוצה מקרקע פרטית של 60 דונם?

כבהא ריאד: מה?

כבהא ריאד: תבוא תפתח.

כבהא ריאד: הוא אומר לי בקרירות, לא רוצה.

כבהא ריאד: עוד לא נתקלתי בתשובות כאלה.

כבהא ריאד: אני לא רוצה.

כבהא ריאד: תבוא, תפעיל חוקי עזר, תיקח ארנונה, לא, זה לא בשבילו.

כבהא ריאד: השטח הזה, שיפוט חריש-מנשה בתוך תוכנית המתאר שלי.

כבהא ריאד: איך זה יכול להיות, אני לא יודע.

כבהא ריאד: האזור שהוא מערבית לכפר, אזור תעשייה פרטי שאנחנו יכולים להתפתח שם, אנחנו לא מתפתחים.

כבהא ריאד: אזורי תעשייה אין לנו.

כבהא ריאד: הבעיה שב-30 לדצמבר 2019 המועצה הארצית החליטה החלטה במנהל התכנון שכמובן אם הסכמנו או לא זה לא משנה, כבר הייתה החלטה, שצריך להעביר את מרחב התכנון מהסכמה ממנשה שטח גלילי לבסמ"ה.

כבהא ריאד: עד היום זה לא נחתם.

כבהא ריאד: כל זה אסור לי להוציא היתרים במקומות האלה כי אין לי מרחב תכנון.

כבהא ריאד: מדובר בשנתיים רצופות.

כבהא ריאד: בשנתיים חריש תתכנן עיר.

כבהא ריאד: בשנתיים אני לא מקבל אישור.

כבהא ריאד: זה האבסורד, זו הבעיה, זו הזעקה שלנו.

כבהא ריאד: הוועדה הגיאוגרפית המליצה, לא שאלו אותנו על המלצות ולא כלום, באנו עם עובדות, אמרו לנו ללכת להגיש לשר התנגדות, הגשנו.

כבהא ריאד: מה שאני רואה שהחלטות מתקבלות ואנחנו לא יודעים.

כבהא ריאד: הזעקה שלנו לגבי הארכת התוקף של חריש, איך ניתן לה את התוקף הזה בלי שתשתף אותנו, בלי שנדע על מה?

כבהא ריאד: קודם מראים, משתפים, באים לידי הסכמות, אולי לא באים לידי הסכמות.

כבהא ריאד: אבל באופן חד צדדי זה פוגע בשכנות, פוגע בהתפתחות היחסים.

כבהא ריאד: אנחנו כמובן מתנגדים לוועדה הזאת.

כבהא ריאד: כל עוד אנחנו לא רואים כלום, אין לנו קריטריונים על מה היא תדון ובמה היא תדון.

כבהא ריאד: יש לי קרקע פרטית של תושבים שלי שזה 80% מהשטחים מזרחית לחריש.

כבהא ריאד: אני מדבר על ברטעה ש-80% שלנו.

כבהא ריאד: אני מבקש שהזעקה שלנו תישמע.

וליד טאהא: תודה רבה.

וליד טאהא: ברור שצריך לעשות שם תכנון שיטיב עם כל הסביבה אחרת ייעשה צוואר בקבוק גם לחריש.

וליד טאהא: מי שחושב שהוא יכול לעשות את זה דווקא באוכלוסייה אחרת, הוא יידפק מזה.

וליד טאהא: אם מישהו לא מבין את זה כנראה אנחנו צריכים לחנך מחדש כיצד אנשים חיים באותו אזור.

וליד טאהא: זכות הדיבור לראש העיר חריש, יצחק קשת בבקשה.

יצחק קשת: תודה רבה אדוני היושב-ראש, בוקר טוב לכולם.

יצחק קשת: הדיון בוועדת הפנים של הכנסת בנושא הצעת החוק (תיקון מס' 128), שדן בוועדה המיוחדת תכנון ובניה חריש הפך לדיון ארצי בזכויות.

וליד טאהא: נכון, כי אתה מבקש זכויות מחוזיות לוועדה, אתה צודק.

אוסאמה סעדי: זכויות עודפות - - -

וליד טאהא: אני מעיר לך הערות ביניים, מה שלא עשיתי לריאד ומודר, כי אתה המבקש והם אלה שמתלוננים מהבקשה.

וליד טאהא: תמשיך בבקשה.

יצחק קשת: אם נסביר את זה לעומק, גם החברים פה לא יתנגדו.

יצחק קשת: נעשה פה בלבול ענק.

יצחק קשת: אפילו החברים מהצדדים האחרים של המתרס לא מבינים על מה אנחנו מדברים הבוקר.

יצחק קשת: אני לא מדבר על האזורים, אני לא מדבר על התפתחות של חריש, יש בלבול אחד ענק וזו הנקודה המרכזית, בין גבולות השיפוט של העיר לבין גבולות התכנון.

יצחק קשת: הצעת החוק הזאת מדברת אך ורק על גבולות התכנון.

יצחק קשת: לא על גבולות השיפוט.

ריאד כבהא: ברור.

יצחק קשת: זה לא ברור.

וליד טאהא: אני אשאל שאלה מקצועית, בתוך גבולות התכנון, ועדת תכנון רגילה לא יודעת לעבוד?

יצחק קשת: חריש זה פרויקט לאומי של מדינת ישראל.

יצחק קשת: לא היה לזה אח ורע, לא קמה עיר בקצב כזה במדינת ישראל אי פעם.

יצחק קשת: בנו כמות עצומה של יחידות דיור בזמן מאוד קצר.

יצחק קשת: אבל יש נקודה אחת מאוד חסרה, שהיום דברו עליה, עיר אין לה זכות קיום בלי אזורי תעסוקה ותעשייה.

יצחק קשת: הקימו את העיר הזו בלי תכנון של אזורי תעסוקה ותעשייה.

יצחק קשת: עבדנו מאוד קשה כדי לשנות את הדברים האלה, יש כבר תוכניות על מנת להשלים את אזורי תעסוקה ותעשייה צריך לתת לוועדה הזאת לסיים את התפקיד שלה.

וליד טאהא: אתה מדבר על מיליון מטרים?

יצחק קשת: קודם כל זה לא מיליון מטרים אלא 500,000 מטרים.

תומר רוזנר: במצגת של הוועדה המיוחדת מדובר על מיליון.

וליד טאהא: במצגת של הוועדה המיוחדת מדובר על מיליון מטרים.

יצחק קשת: הבקשה של הצעת החוק מדברת אך ורק על גבולות התכנון.

יצחק קשת: היא בכלל לא מתייחסת - - -

וליד טאהא: על כן שאלתי למה לא בוועדה רגילה?

יצחק קשת: אני אענה.

יצחק קשת: הזכירו את אזור התעשייה המשותף של האזורים ביחד, שגם אנחנו, חריש, שותפים לזה.

יצחק קשת: כל אחד יודע כמה זמן לוקח לתכנן בוועדה המקומית אזורים חדשים.

יצחק קשת: תב"ע נקודתית או תב"ע לתוכניות מתאר חדשות.

יצחק קשת: זה עניין של שנים על גבי שנים.

יצחק קשת: מה יקרה עד אז?

יצחק קשת: איפה תהיה חריש?

מודר יונס: - - -

יצחק קשת: אני מבקש שיתנו לי לסיים.

וליד טאהא: אני מבקש לא להיכנס לו לדברים.

מודר יונס: אני מתנצל.

וליד טאהא: רק אני אומר הערות ביניים, אתם לא יכולים.

וליד טאהא: למה אתה לא חושב של-140,000 תושבים גם מגיע ועדה עם סמכויות מיוחדות כדי להתפתח?

וליד טאהא: למה לך כן ולהם לא?

יצחק קשת: השאלה הזאת לא צריכה להיות מופנית לראש עיריית חריש, השאלות האלה הם ברמת מדינת ישראל.

וליד טאהא: אתה מסביר מדוע צריך לחדש לך אז זה צריך להיות מופנה אליך.

וליד טאהא: אתה שכן שלהם.

יצחק קשת: שאלת אותי שאלה ואתה לא נותן לי לענות.

יצחק קשת: אני אסביר, אין לי שום בעיה עם הישובים הערביים בסביבה, להפך, הוא לא סיפר לך שעיריית חריש נתנה לו לבנות את בניין העיריה על השטח של חריש, זה לא נאמר פה.

קריאה: - - -

וליד טאהא: אני חושב שאתה לא עושה את זה נכון.

יצחק קשת: שאלת שאלה ואתה לא נותן לי לענות.

וליד טאהא: תענה.

יצחק קשת: בבקשה תן לי לענות.

יצחק קשת: אין לי שום התנגדות לאף אחד.

וליד טאהא: למה אתה מבקש לחדש לך?

וליד טאהא: תענה על השאלה.

יצחק קשת: התחלתי לענות וקטעת אותי.

יצחק קשת: הסיפור של חריש, כמו שתיארתי, זו עיר חדשה שגדלה בקצב מאוד גדול, יש כבר תושבים בעיר, אתה לא יכול להתעלם מהם.

יצחק קשת: צריך לתת להם מענה.

וליד טאהא: ברור.

יצחק קשת: דברתם על פקקים, צריך אזור תעשייה ותעסוקה.

יצחק קשת: צריך את הוועדה הזאת כדי להשלים את זה.

יצחק קשת: לא רק זה, רשות מקומית לא יכולה - - -

וליד טאהא: למה הוא יכול להשלים את זה בלי?

יצחק קשת: תן לי לסיים.

וליד טאהא: אני שואל, אל תגיד לי תן לי לסיים, תענה לי.

יצחק קשת: אני עונה לך.

וליד טאהא: אני שואל למה הוא יודע להשלים ואתה לא?

יצחק קשת: תן לי לסיים קודם את השאלה שאלת ואענה על זה אחרי זה.

אחמד מלחם: - - -

וליד טאהא: אחמד, אני מבקש לא לתת הערות.

יצחק קשת: עיר, לא רק בחריש, בכל עיר במדינת ישראל, לא יכולה להתקיים מארנונה על מגורים בלבד.

יצחק קשת: היא חייבת להתקיים על אזור תעסוקה ותעשייה על מנת לתת שירותים ברמה נאותה.

וליד טאהא: זה נכון לכל ישוב.

יצחק קשת: אמרתי שזה נכון לכל ישוב, על אחת וכמה עיר שקמה בכזה קצב, בכזה גודל ואין לה את המענה הזה.

יצחק קשת: היום היא נסמכת על שולחן הממשלה, גם ממשלת ישראל לא רוצה שכל הזמן תיסמך ותהיה החלטת ממשלה כדי לתקצב את הדברים האלה, היא רוצה שהעיר תהיה עצמאית.

יצחק קשת: אני לא מדבר על שטחים חדשים, אני לא מדבר על אזורים חדשים, אני בסך הכול מדבר על לקיים את העיר הקיימת.

יצחק קשת: לפי התב"עות המאושרות יש 30,000 והיא צריכה לצמוח ל-60,000 תושבים צריך לתת לה את האפשרות לקיים את עצמה בצורה מלאה.

יצחק קשת: הצעת החוק הזאת מדברת רק על מרחב התכנון הקיים, היא לא מדברת על אזורי תכנון.

יצחק קשת: שימו לב, כתוב במפורש בהצעת החוק, לא מדובר על תוכניות מתאר חדשות.

יצחק קשת: אני לא מדבר על אזורים חדשים, אני לא מדבר על התפתחות.

יצחק קשת: רק על מרחב התכנון הקיים.

יצחק קשת: יותר מזה, במרחב השיפוט של חריש היא יכולה לתכנן יותר, אבל מדובר רק על התכוניות הקיימות בלבד.

יצחק קשת: זהו.

וליד טאהא: במרחב התכנון הקיים, הם מתלוננים גם שהמרחב הכוללני שלך שנמצא על השטחים הפרטיים שלהם.

וליד טאהא: למה זה צריך להיות ככה?

יצחק קשת: אני אענה לך כל זה, אני מבקש להראות את זה על המפה.

קריאה: אני רוצה לחזור לתושבים שלי עם תשובה, מה אני אגיד להם, מה תכננו על האדמות שלהם?

קריאה: תגיד להם.

יצחק קשת: אפשר לראות במפה שזה לא מגיע עד בסמ"ה בכלל.

יצחק קשת: זה נעצר לפני בסמ"ה.

וליד טאהא: למה אתה צריך כוללנית שנמצאת על השטחים של השכנים שלך?

יצחק קשת: אני לא צריך.

וליד טאהא: אז למה כן?

יצחק קשת: התוכנית הזאת מדברת על מרחב התכנון של חריש.

וליד טאהא: אבל המרחב שלך משפיע גם על האחרים.

וליד טאהא: זה לא חד צדדי.

וליד טאהא: אם הגעת לבתים שלו, מנעת ממנו אפשרות להתרחבות.

וליד טאהא: אז למה אתה רוצה לחסום אותו בבית האחרון שלו ולך מותר?

יצחק קשת: אני לא רוצה לחסום שום דבר, להפך, דברנו ביחד על לקיים אזור תעשייה משותף.

וליד טאהא: אתה מבין שיש הערות מוצדקות לעניין הזה?

יצחק קשת: אני מדבר שהצעת החוק הזאת לא רלוונטית.

יצחק קשת: הצעת החוק הזאת לא מדברת על מה שגובל עם בסמ"ה.

וליד טאהא: אתה רוצה להסביר לנו גם את הצעת החוק?

יצחק קשת: בבקשה, אם אילן טייכמן יוכל להגיב על זה, הוא יגיד לך במפורש.

וליד טאהא: שמענו את אילן כבר.

וליד טאהא: שאלתי האם אתה לא חושב שמיליון מטרים של תעסוקה ישליכו קשות על כל האזור, כי מישהו פה לא רצה לענות, לא רק עליך, על כל האזור.

וליד טאהא: אני רוצה תשובה יותר מקצועית ועניינית, קצת יותר משכנעת, למה אתה, בניגוד לכל הערים במדינת ישראל והישובים, לא יודע להסתדר עם ועדת תכנון מקומית?

יצחק קשת: אני אסביר.

יצחק קשת: עם כל הכבוד לכל הערים במדינת ישראל, הן קמו בקצב הדרגתי אין אח ורע לעיר שקמה בקצב הזה.

יצחק קשת: מה שנבנה במודיעין במשך 20 שנה נבנה בחריש בקצב של עשר שנים.

יצחק קשת: חייבים לספק לעיר הזאת שירותים.

יצחק קשת: לצורך העניין, אם אין החלטת ממשלה שמתקצבת את העיר הזאת כל שנה - - -

וליד טאהא: גם במחיר של היעדר תכנון, כולל של כל הסביבה?

וליד טאהא: כבישים, גבולות, תשתיות רכבת, שדות תעופה?

יצחק קשת: דווקא מהבחינה זאת חריש נתנה הרבה דחיפה לכל האזור כולו.

יצחק קשת: גם בנושא הרכבת שעלה פה, גם בנושא הכבישים.

וליד טאהא: זה סותר את כל מה שאמרו, אני לא יודע איך אתה יכול להגיד את זה.

יצחק קשת: אני אסביר, מחלף שמוקם בימים אלה ואוטוטו מסתיים, איך המחלף הזה קם?

יצחק קשת: בעזרת החלטת ממשלה של חריש.

וליד טאהא: הערתי הערה, שאלתי למה היינו צריכים 20,000 בחריש כדי להקים מחלף של 150,000?

וליד טאהא: הערתי על זה.

יצחק קשת: בזכות החלטת הממשלה של חריש תשתיות אזוריות מוקמות, כמו לדוגמה המחלף הזה, כמו לדוגמה כביש 611 שמוקם בנוסף, כביש דרומית לחריש.

וליד טאהא: זו הכניסה המתוכננת דרומית מערבית שלוקחת את האדמות הפרטיות של מיסר.

יצחק קשת: גם בנקודה הזאת אני יכול להגיד לך שיש בינינו הסכמה.

וליד טאהא: למדתי טוב לישיבה.

וליד טאהא: בניגוד אליכם, אתם לא יודעים לתת תשובות.

יצחק קשת: אני חושב שאנחנו נותנים פה תשובות מדויקות.

וליד טאהא: אתה מדבר על הכביש שהולך לחצות את האדמות הפרטיות של התושבים במיסר?

יצחק קשת: גם האדמות של מצר.

וליד טאהא: מיסר.

יצחק קשת: יש כפר מיסר ויש את קיבוץ מצר הצמוד.

וליד טאהא: זה פוגע גם במצר?

יצחק קשת: לא.

יצחק קשת: יש לנו שם הסכמות בדברים האלה.

יצחק קשת: אם יש נקודות כאלה ואחרות אנחנו בקשר גם עם המועצה האזורית מנשה.

יצחק קשת: דרך אגב, על מסילת הרכבת יש לנו הסכמה, אנחנו הולכים להגיש את זה למועצה הארצית.

יצחק קשת: כפר קרע, מנשה וחריש, דברתם על אזור תעשייה משותף, אנחנו רוצים להסיט את מסילת הרכבת מאזור התעשייה המשותף כדי לא לפגוע באזור התעשייה המשותף.

יצחק קשת: יש לנו הסכמה משותפת.

יצחק קשת: אנחנו הולכים למועצה הארצית הזאת ביחד.

יצחק קשת: יש לנו גם הסכמות עם יישובי הסביבה בהרבה תחומים, בטח בתחומים האלה.

מודר יונס: לא נכון, לא נכון, לא נכון.

וליד טאהא: אתה משחק לידיו של יצחק קשת.

וליד טאהא: אני מבקש ממך שלא.

וליד טאהא: תמשיך בבקשה.

יצחק קשת: אני אסכם את הדברים, אין לי בעיה עם אף ישוב, שלכולם יהיה טוב, אין לי בעיה גם לעשות שיתופי פעולה בכל הנושאים.

וליד טאהא: אנחנו מנסים לשדך אותך לזה.

וליד טאהא: עד עכשיו לא דברת באותו כיוון.

וליד טאהא: דברת על פרויקט לאומי שמן הסתם לא לוקח את הערבים בחשבון.

וליד טאהא: אני מזכיר לך שלא רע שנהיה גם בתוך הפרויקט הלאומי הזה.

וליד טאהא: הוא מבטיח חיים של כולם.

יצחק קשת: אין בעיה.

יצחק קשת: אני דברתי בכובע של חריש.

יצחק קשת: אנחנו באים לקדם את העיר חריש.

יצחק קשת: אין לי בעיה שיהיה לכולם טוב, גם לישובים הערבים בסביבה.

יצחק קשת: זו שאלה שמופנית למדינת ישראל, היא צריכה להשיב על הדברים האלה ולא לעיריית חריש.

יצחק קשת: אנחנו בסך הכול רוצים לקיים את החיים של התושבים.

יצחק קשת: צריך לתת להם אזורי תעסוקה ותעשייה בלי הצעת החוק הזו אי אפשר לתת - - -

וליד טאהא: בלי "אי אפשר" אל תקבע שאי אפשר.

יצחק קשת: עוד 20 שנה.

וליד טאהא: אפשר, כי ככה מתנהלות שאר הערים.

יצחק קשת: נכון, אבל לא עיר חדשה שכבר מוקמת ויש שם תושבים.

וליד טאהא: זה לא טיעון שיש לו הכשר ולגיטימציה מעבר לאלה שקדמו לו עשרות שנים, יהודים וערבים.

וליד טאהא: זה לא טיעון מיוחד.

יצחק קשת: זה טיעון לעיר חדשה שיגורו שם 60,000 תושבים ואין אזור תעסוקה ותעשייה וחייבים את הוועדה הזאת כדי להשלים את אזור התעסוקה והתעשייה.

יצחק קשת: בניגוד לערים אחרות שכבר קיימות עשרות שנים גדלו וצמחו בהדרגה.

יצחק קשת: מכינים אזורי תעשייה למי שיבוא, משאירים את ה-180,000, 70 שנה בלי.

וליד טאהא: נשאלתי אם אפשר לצלם בטלפון.

וליד טאהא: הישיבה מצולמת ומשודרת וכולם יכולים לראות את הדיון.

וליד טאהא: רצינו לנהל דיון כזה שכולם יראו, ישמעו וישכילו להבין איך נעשה תכנון, עם איזה קריטריונים ומניעים, איך מקימים ערים, איך משתדלים לחסום ערים.

וליד טאהא: כל הדיון הזה הוא לטובת כל אזרחי המדינה, יהודים וערבים.

וליד טאהא: אני מבקש לתת זכות דיבור לאדם שמתעניין מאוד בתכנון ובניה, אחמד מלחם.

וליד טאהא: אני רוצה להתנצל שאילצת אותי להרים קול כדי להרגיע אותך, אחמד אבו ענס בבקשה.

ריאד כבהא: אדוני היושב-ראש, מדברים על מיליון מטרים של אזור תעשייה.

ריאד כבהא: לנו, ישוב אחד, אין אפילו מטר.

וליד טאהא: למה שיהיה לך?

ריאד כבהא: חכה, לא רק זה, אצלי, אזור התעשייה היא על קרקע פרטית, זה שלו.

וליד טאהא: יש לך אזור תעשייה?

ריאד כבהא: בתוכנית המתאר זה פרטי.

וליד טאהא: בפועל יש?

וליד טאהא: אתה לא צריך, אתה יכול להתקיים בלי.

וליד טאהא: בבקשה אחמד.

אחמד מלחם: יושב-ראש ועד ציבורי נגד הריסת בתים והפקעת אדמות בוואדי ערה.

אחמד מלחם: מלווה את עניין חריש מאז הולדתה.

אחמד מלחם: לא קשרתי את זה עם הצדיק מנשה, אבל הנה מתברר שלמדנו משהו חדש וזה טוב.

אחמד מלחם: חבר הכנסת בני בגין שאל שאלה מאוד מרכזית ועניינית כששאל מי מחליט ואיך מחליטים?

אחמד מלחם: אחד, ראש עיר, מחליט לבוא בבוקר ולתכנן מה שהוא רוצה בלי לשתף אף גורם מהסביבה, לא רשויות, לא ועדת תכנון מרחבית של ואדי ערה, לא תושבים ולא בעלי קרקעות.

אחמד מלחם: אז יש לנו רטרואקטיבית תכנון שאנחנו לא יכולים להתמודד אתו כי הוועדה המיוחדת מתנהלת כוועדה מחויבות, אין לה שום חסמים אין לה שום מחויבות כלפי הסביבה.

אחמד מלחם: דבר שני, מודר וריאד הציגו הרבה דברים ענייניים ומרכזיים, חבל ששמענו הרבה שקרים ורק שקרים בעניין הזה.

אחמד מלחם: בנוסף לשקרים שהיו ב-2018 אז הגענו לפשרה בוועדה הזו וגם חבר הכנסת בגין היה נוכח בזמנו כשהתנגדנו להארכת חמש שנים לוועדה המיוחדת והגענו לפשרה של שלוש שנים בתנאי שיהיה נציג בוועדה המרחבית ושני משקיפים.

אחמד מלחם: מאז נעלם הפרוטוקול והפסיקו ההתכתבויות.

אחמד מלחם: לא רצו לענות לנו מתי למנות את מי שהיה צריך להתמנות.

אחמד מלחם: אחד מהם יושב פה, עלי כבהא, חבר מועצה במשנה כמשקיף.

אחמד מלחם: מאז נעלם הפרוטוקול וכל ההחלטות אינם.

אחמד מלחם: בא יצחק קשת לפני כשנתיים והכריז על הרחבת חריש ב-13,000 דונם, חוץ ממרחב התכנון.

אחמד מלחם: יצא לי לפגוש אותו ואמרתי נעשה משהו ביחד.

אחמד מלחם: אתה רוצה אזור תעשייה, 13,000 דונם לאזור תעשייה זה בלתי סביר, אבל גם אנחנו רוצים אזור תעשייה, בוא נעשה את זה במשותף.

אחמד מלחם: ניפגש עם ראשי הרשויות בעלי העניין.

אחמד מלחם: קבענו פגישה עם יושב-ראש ועדי הרשויות הערביות ואתה דחית את הפגישה הזאת.

וליד טאהא: דבר אלי בבקשה.

אחמד מלחם: הוא רצה אזור תעשייה על אותן קרקעות.

אחמד מלחם: קבענו שניפגש עם ראשי הרשויות, התחלנו עם מודר, שבוע אחרי זה הוא דחה את הפגישה ומאז נעלמו עקבותיו והוא מתנהל לבד.

אחמד מלחם: הוא מתנהל לבד, הוועדה מתנהלת לבד, האזור הזה מנותק מתחת הרדאר של כל האזור והם מתנהלים כמו מוקטעה.

אחמד מלחם: זה חבל וזה מציק לנו.

אחמד מלחם: עכשיו שמעתי שהוא נתן חלקת אדמה לברטעה לבנות מועצה מקומית כאשר היא בתוך השוק של ברטעה.

אחמד מלחם: זה נכון שחריש צריכה להגיע למרפסות של ברטעה והגיעה לגני הבתים של אום אל קטר, מיסר, כפר קרע.

אחמד מלחם: הוא אומר שיש שיתוף פעולה ולא פגעו במצר, זה אומר שפגעו במיסר.

וליד טאהא: אמר את זה ברור, אין צורך לחזור על זה.

אחמד מלחם: יושב-ראש מועצה מקומית כפר קרע ניזוק קשות והלך לערר במיוחד נגד הרכבת ואתה אומר שסיכמת על הרכבת מראש עם המועצה המקומית, זה היה שקר.

אחמד מלחם: אזור תעשייה שהיה ממוקם באיזשהו מקום לא רצה להיות שותף בו, כי הארנונה הייתה גבוהה להתחלק והוא לא רצה.

אחמד מלחם: היום האזור הזה נעלם בגללו.

אחמד מלחם: הוא קלקל אזור תעשייה מאושר שהיה צריך לקום לאשר את ואדי ערה והוא רצה להקים רק אזור תעשייה משלו, אבל בתוך התכנון אנחנו כל יום יכולים לגלות עוד תכנונים שאנחנו לא מודעים להם ולא שותפים להם.

וליד טאהא: בסדר, ככה זה כשיש סמכויות.

אחמד מלחם: הוועדה הזו קמה לפני 15 שנה, לא מאתמול, לעומת מודיעין שנתנו לה חמש שנים ואז האריכו בחודש, חודשיים, 6 חודשים והגיע לשבע שנים.

אחמד מלחם: הוועדה של חריש לא רוצה לסיים את החיים שלה.

אחמד מלחם: אנחנו דורשים ונחושים שהוועדה הזאת צריכה להפסיק בתאריך שלה בנובמבר ולא להמשיך כוועדה מיוחדת.

אחמד מלחם: אז שילכו לוועדה מקומית או מחוזית ואז אנחנו יכולים להיות מודעים לכל בעיה שמתרחשת במרחב.

וליד טאהא: נציג משרד הפנים, האם יש לך תשובות לשאלות שנוגעות אליכם, כמו למה הנציגים שנקבעו על פי חוק בהארכה הקודמת לא זומנו?

וליד טאהא: למה באים לבקש שוב הארכה למרות שכולם הבינו שהפעם הקודמת תהיה הפעם האחרונה?

וליד טאהא: כיוון שאתה בא גם ממנהל התכנון, יש לך את התשובה איך ישפיעו מיליון מטרים של אזור תעסוקה על כל הסביבה של האזור והאם זה יהיה על חשבון המכסה של מטרים תעסוקה של ישובים אחרים?

וליד טאהא: יש הרבה מאוד שאלות שפוגמות בעצם הבקשה להאריך את הסמכויות המיוחדות.

וליד טאהא: אולי תיתן לנו תשובות ענייניות לשאלות האלה?

דרור לוינגר: אני אשמח להתייחס לשאלות, שמי דרור לוינגר מהלשכה המשפטית במנהל התכנון.

דרור לוינגר: קודם כל אתייחס לסוגיית המינויים.

דרור לוינגר: החוק תוקן בשנת 2018 בעת שהסמכות הייתה נתונה לשר האוצר.

דרור לוינגר: אין לי תשובה באשר לשאלה מדוע המינויים האלה לא הושלמו, אבל עובדה היא שהם לא הושלמו.

וליד טאהא: מה זה אומר לגבי חוקיות ההחלטות שהם קבלו?

וליד טאהא: אם הם הפרו חוק ולא הזמינו לוועדה נציג שהחוק קבע, מה זה אומר לגבי חוקיות כל ההחלטות שהתקבלו?

דרור לוינגר: הוועדה המיוחדת, לא היא הפרה ולא היא ממנה.

וליד טאהא: המדינה הפרה?

דרור לוינגר: החוק אומר שהמינוי הוא מינוי של שר הפנים.

דרור לוינגר: שר הפנים נדרש היה למנות ארבעה נציגים.

דרור לוינגר: שני חברים לוועדה, אחד מבין הנציגים של ארגוני הסביבה - - -

וליד טאהא: שאני מבין שהוא מונה.

דרור לוינגר: מונתה נציגה.

דרור לוינגר: נציג נוסף של רשות מקומית גובלת לא מונה.

דרור לוינגר: היו צריכים להיות ממונים שני נציגים שהיו אמורים להיות מוזמנים ללא זכות הצבעה.

וליד טאהא: בהגדרה הם נקראים משקיפים.

דרור לוינגר: בפועל המינויים האלה לא בוצעו.

דרור לוינגר: אין לי תשובה לומר מדוע הם לא בוצעו בתקופת כהונתו של שר האוצר.

וליד טאהא: שר האוצר או הפנים?

וליד טאהא: כשמנהל התכנון היה במשרד האוצר.

דרור לוינגר: נכון, החוק תוקן ב-2018, שר האוצר היה אחראי על החוק.

דרור לוינגר: המינויים האלה לא הושלמו, כיום הסמכות נתונה בידי שרת הפנים.

וליד טאהא: הם לא מומשו לחלוטין.

וליד טאהא: תקופת החוק מוצתה מאז שהאריכו עד היום, מישהו רמס את החוק.

וליד טאהא: יש פה שאלה משפטית, מישהו צריך להגיד לנו האם בכלל כל ההחלטות שהתקבלו היו חוקיות.

וליד טאהא: הם לא מימשו את החוק.

וליד טאהא: לא מינו חבר אחד ושני משקיפים.

וליד טאהא: ההחלטה דברה על ארבעה, אחת מונתה ושלושה שהם חבר אחד ושני שמקיפים לא שמעו על זה.

תומר רוזנר: חמור מכך, הוועדה מצאה לנכון להזמין באופן קבוע לישיבותיה ארבעה משקיפים שלא נקבעו בחוק שהם מרשות הטבע והגנים, קרן קיימת לישראל, רשות העתיקות.

אוסאמה סעדי: רק לא נציגי התושבים השכנים.

וליד טאהא: הוועדה הייתה נקיה מערבים?

תומר רוזנר: זה בהחלט דבר שדורש הסבר.

וליד טאהא: על כן אני שואל שאלות לא פשוטות.

דרור לוינגר: אני לא יכול להשיב בשם הוועדה מדוע היא הזמינה מוזמנים כאלה או אחרים.

אוסאמה סעדי: אתה לא יכול, משרד השיכון לא יכול, מי יכול?

וליד טאהא: אוסאמה ידידי, אני על הכובע הזה.

וליד טאהא: בהמשך הדיונים אני ארצה לקבל תשובות ללשכה המשפטית שלי בוועדה, מדוע מפרים ברגל גסה החלטה, שהם ביקשו אותה בהסכמת האנשים שיושבים כאן?

וליד טאהא: האנשים שיושבים כאן, מדוע לא ממשים אותה?

וליד טאהא: למה מזמינים באופן קבוע אנשים שהחוק לא נקב אותם ואילו מי שהחוק ציין אותם, מעדיפים להדיר אותם לגמרי.

וליד טאהא: מישהו צריך לתת לנו תשובה על חוקיות כל הנושאים שנדונו שם.

דרור לוינגר: כמובן שלטעמנו אין פגם בחוקיות ההחלטות משום שהיה קוורום והיה רוב של חברים ומוסד התכנון יכול לקבל החלטות גם אם הוא נמצא בהרכב חסר, כל עוד יש קוורום מתאים.

וליד טאהא: יש הבדל בין הרכב חסר לבין הרכב שמעולם לא זומן ואתה לא יודע מה הוא הולך להגיד.

וליד טאהא: יכול להיות שהיו הולכים בעקבות הדעות שלהם, איך אתה יודע?

דרור לוינגר: העניין הוא שזה עדיין לא פוגם בחוקיות ההחלטות שהתקבלו.

דרור לוינגר: מוסד תכנון רשאי גם להזמין לדיונים שלו נציגים שהם לא חברי מוסד התכנון.

דרור לוינגר: אני לא מדבר בשם הוועדה ומדוע הם הזמינו נציג כזה או אחר.

וליד טאהא: זה כן, אבל הם לא הזמינו מה שהחוק קבע.

דרור לוינגר: בוודאי היו רשאים להזמין מוזמנים אחרים.

וליד טאהא: אני שואל שאלות משפטיות.

וליד טאהא: אתה כל הזמן מרים את היד שלך.

וליד טאהא: יש פה יועץ משפטי.

משה כחלון: אני מהוועדה לתכנון.

וליד טאהא: אתה מהוועדה, אתה לא יועץ משפטי.

משה כחלון: אבל אני יודע את התשובה.

וליד טאהא: חכה עם זה.

וליד טאהא: אני צריך את התשובה מהמדינה לא ממך.

וליד טאהא: אתה לא המדינה, אתה לא משרד המשפטים, אתה לא משרד הפנים ולא משרד השיכון.

וליד טאהא: אני לא אחכה לתשובה ממך, עם כל הכבוד לך.

דרור לוינגר: אני אשלים את הדברים ואומר שכרגע התקופה נמצאת לקראת סיומה בימים הקרובים.

דרור לוינגר: ככל שהחוק יאושר והתקופה תוארך, השרה תשלים את המינויים כפי שהחוק מורה לה.

דרור לוינגר: אלה דברים שהשרה מודעת להם.

וליד טאהא: כמו שלא היה בהחלטה הקודמת.

וליד טאהא: אני רוצה להודות לך בשלב הזה.

וליד טאהא: גם ממך לא שמעתי תשובות.

וליד טאהא: יש פה תעלומה ואני לא יודע למה.

וליד טאהא: יכול להיות שאני אוכל למצוא תשובות אצל אביעד פרידמן, מנכ"ל משרד השיכון שנמצא אתנו בזום?

וליד טאהא: אם זה לא מסתדר נחזור אליו.

וליד טאהא: ביקשת לדבר, תציג את עצמך.

משה כחלון: שמי משה כחלון, מנהל התשתיות - - -

וליד טאהא: גם אתה משה כחלון?

משה כחלון: אני הראשון, אבל אנחנו אוכלים את אותו מפרום ביום שישי.

משה כחלון: אני מנהל התשתיות והפיתוח בוועדה המיוחדת לתכנון ובניה.

וליד טאהא: אתה חבר הוועדה?

משה כחלון: לא.

וליד טאהא: עובד אצל הוועדה?

משה כחלון: כן.

וליד טאהא: אז מה הקטע שלך בכל הדיון הזה?

משה כחלון: אני שותף לבניית העיר מהיום הראשון שהחלטנו לבנות.

וליד טאהא: אנחנו מדברים כאן על מדיניות תכנון, מה הקשר לאדם שמבצע עבודה?

משה כחלון: אני מטפל בכול.

וליד טאהא: גם במדיניות?

משה כחלון: גם במדיניות.

וליד טאהא: יופי.

וליד טאהא: אז הגענו לכתובת.

וליד טאהא: חיפשתי אותך כדי שמישהו יענה.

משה כחלון: אני שבועיים מחפש אותך.

משה כחלון: אני אגיע לנקודה הזו בהמשך דברי מנקודה אחרת שאשמח שהחברים שלנו, שכנים שלי כי אני גר בקציר לא בחריש, אני מתיישב כבר 30 שנה בקציר.

משה כחלון: אשמח שהם ייקחו מחריש את הוועדה המיוחדת לתכנון.

משה כחלון: במקום לתקוף אותנו - - -

אחמד מלחם: - - -

וליד טאהא: אני מבקש ממך, כשאני רוצה להעיר לו, תאמין לי שיש לי את כל החוצפה שעולם להעיר לו.

וליד טאהא: כמובן גם הזכות, כיושב-ראש הוועדה.

משה כחלון: אני כ-27 שנה בוואדי ערה וקציר, לא יום או יומיים.

משה כחלון: אני שותף לחיים של החברים שלי בכפר קרע, בערערה לא פחות מהרבה אנשים.

משה כחלון: אני מכיר את הקשיים שלו.

משה כחלון: למשל בהערה על השטח הגלילי שחולק לשניים, בוועדה שהייתה אצל היושב-ראש אמרתי בקול רם שאני בעד שכל השטח הגלילי יהיה שלו והנה ראש המועצה שומע את זה.

משה כחלון: אני אומר בקול רם שאת זה צריך לגרוע כי זה מתאים לו.

ריאד כבהא: אז שראש המועצה שלך - - -

וליד טאהא: הוא אומר דברים ברורים וראש המועצה שומע, אז אתה לא צריך לעזור.

וליד טאהא: תירגע.

משה כחלון: אני אומר דברים ברורים שלא משתמעים לשני פנים.

משה כחלון: לנושא כתב המינוי שדברנו עליו כל כך הרבה, מיידית, לאחר החלטת הוועדה - - -

וליד טאהא: אתה חושב שזה נוגע אליך?

וליד טאהא: אתה לא חושב שאתה לוקח פה תפקיד שהוא לא שלך בכלל?

משה כחלון: אני אסביר לך למה, עלי קבע נציג המועצה האזורית מנשה תושב אום אל קוטוף היה נוכח בישיבות אצלנו.

משה כחלון: ארגוני הירוקים מיד פעלו מול השר לשעבר משה כחלון שחתם על מינוי לטובתם להיות חברים בוועדה.

משה כחלון: החבר'ה השניים של המועצות הגובלות, אף אחד לא עשה את זה.

משה כחלון: אם היו עושים את זה, אם היו באים אלינו - - -

וליד טאהא: אבל הם נמצאים בחוק, הם לא צריכים לבקש.

וליד טאהא: ראש המועצה אמר שהוא שלח פניה רשמית כדי שיעשו את זה, כנראה כחלון ידע לתת מינוי למי שלא מגיע להם אולי, ולא ידע לתת מינוי לאלה שנמצאים בחוק.

משה כחלון: חבל שלא פנו אלי, הייתי דואג שזה יקרה.

וליד טאהא: וואלה, אתה.

וליד טאהא: אתה מדבר לראש המועצה ואתה מדבר למצלמות שאתה מבצע עבודה בוועדת תכנון ואתה, כל העולם צריך לפנות אליך.

וליד טאהא: אני אתחיל לפנות אליך גם בעניינים אחרים, זה בסדר?

וליד טאהא: תעזור לי?

משה כחלון: כמה שיהיה לי כוח לעזור, אני אעזור.

משה כחלון: היינו פונים, אנחנו לוועדה, לשר, אם היינו יודעים שמשהו לא מתקדם.

וליד טאהא: אתם כוועדה לא ידעתם שהחוק מחייב אתכם?

משה כחלון: אנחנו מקבלים מינוי, בלי מינוי - - -

וליד טאהא: חמק לכם.

וליד טאהא: הוא שלח בקשה.

וליד טאהא: אתה כוועדה ידעת שהחוק קבע את זה?

וליד טאהא: תענה לי.

משה כחלון: ברור, הייתי פה.

וליד טאהא: אז למה לא תבעת למלא אחר החוק.

משה כחלון: כי תפקידם הוא לפעול - - -

וליד טאהא: אוקיי, תמיד הערבים אשמים, בסדר, תמשיך.

משה כחלון: לא בגלל שהוא ערבי, אם הוא היה סיני?

וליד טאהא: הסיני קיבל, הערבי לא.

וליד טאהא: אתה מתבייש לומר את זה.

אוסאמה סעדי: הם הוזמנו לוועדות?

וליד טאהא: אתה רוצה לסכם?

משה כחלון: עוד כמה נקודות שנותנות תשובות לכל מה שאמרתם.

משה כחלון: היה שקף של המועצה המקומית של מרחב התכנון של הוועדה, הכול ברור שם.

משה כחלון: דובר על תוכנית מתאר ועל מיליון מטר שזה מספר הזוי.

משה כחלון: יש לי פה מפות, אותה חריש דרום שאנחנו מדברים עליה ואפשר לראות אותה בשקף.

וליד טאהא: אני לא רוצה להעלות את השקף שוב, תמשיך.

משה כחלון: זה 300,000 מטרים תעסוקה בלבד.

משה כחלון: אני אומר לך שזה לא ימוצה ל-300,000 זה יגיע אולי ל-200,000.

משה כחלון: אז כשמדברים על מיליון זה מספר לא נכון.

וליד טאהא: אתם מדברים, לא מישהו אחר.

משה כחלון: העלו פה החברים.

וליד טאהא: אני העליתי, לא החברים.

וליד טאהא: זה מהמצגות שעולות מהדיון הזה.

משה כחלון: בתוך החוק הזה שמדובר על הארכה של שנתיים, השנתיים האלה מדברים על אותו שקף, שאם נצליח להעלות אותו תראו שאנחנו לא מדברים על אותן תוכניות מתאר בכלל.

משה כחלון: זה לא קשור ולא יהיה קשור.

משה כחלון: אין סמכויות ולא יהיו סמכויות לוועדה המיוחדת לבדוק לטפל ולקדם דברים כאלה.

משה כחלון: אנחנו מטפלים רק במה שאושר בתוך התוכנית הקיימת.

וליד טאהא: הוא קבע שלא תהיה סמכות לוועדה.

משה כחלון: זו התוכנית שעכשיו הוגשה למשרד הפנים.

משה כחלון: ועדת גבולות שלא קשורה אלינו בכלל.

וליד טאהא: אז למי היא קשורה?

משה כחלון: היא קשורה לבקשה של הרחבת גבולות של הרשות המקומית, שמדינת ישראל עשתה ועדת גבולות, זה לא אנחנו, אנחנו לא קשורים לזה.

וליד טאהא: אני מסתכל על האתר של הוועדה המיוחדת, עיר חכמה ונוחה, בין היתר בנקודות שבתוך המצגת, דברו במפורש על כמות המטרים של אזור התעסוקה.

אוסאמה סעדי: כמה?

אוסאמה סעדי: איפה?

וליד טאהא: אני אקרא את זה: בחלק הצפוני, בתוכנית חריש 3-ח יוקצו כמיליון מטרים לשטחי תעסוקה.

משה כחלון: איפה זה הצפוני?

משה כחלון: הצפוני מתחיל מכאן - - -

וליד טאהא: לא מעניין אותי איפה הצפוני במפה, אני מסתכל על מה שכתוב אצלך בוועדה.

וליד טאהא: כתוב "כמיליון" יכול להיות גם מיליון ומשהו.

משה כחלון: כשאנחנו מדברים על ועדה לתכנון לנו יש מרחב תכנון.

וליד טאהא: אני מבקש ממך לשבת במקום ולהתחיל להתכנס.

משה כחלון: השכונה הזאת היא היחידה ויש עוד שכונה, זה מה שאנחנו מדברים לשנתיים הנוספות.

משה כחלון: השלמת תיקונים בתוך המרחב הכחול.

משה כחלון: אנחנו לא מתעסקים עם זה בכלל.

וליד טאהא: אתה יודע לענות איך ישפיע כל זה על הסביבה?

וליד טאהא: מה לגבי הטענות של ראשי הרשויות על תוכניות שישתנו בהנחת פסי רכבת, ועדות גבולות שנדחות בגלל ההשפעות של תכנון חריש.

משה כחלון: חריש הייתה קטליזטור דוחף לפתרונות תחבורה.

משה כחלון: כאשר ברכבת של ואדי ערה הייתה מסילת ברזל היא צריכה להגיע למגידו.

משה כחלון: הרכבת הזאת, בשנים האחרונות, הוחלט להקפיא את התוכניות, את הביצוע, להוריד אותה מהמפה.

מוחמד מלחם: זו רכבת אחרת.

וליד טאהא: בבקשה לסכם.

משה כחלון: לטובת העניין הזה נולד לצורך למסילת מנשה.

משה כחלון: מסילת מנשה היא מצומת אחיטוב באזור כביש 9 פנימה לאזור ואדי ערה שתחצה את כביש 65 ותתחבר לרכבת העמק.

משה כחלון: זו הנקודה שנותנת את הפתרון לוואדי ערה.

משה כחלון: כאשר בכביש 65 עצמו, צמוד לכביש 65 דובר על תחנה אחת גדולה של רכבת שתשרת את תושבי וואדי ערה שיגיעו לתחנה הזו בגלל שביטלו את מסילת הברזל שהייתה צריכה להיות בתוך הוואדי.

וליד טאהא: אני מבקש לא לפנות לאנשים ולשאול שאלות.

מודר יונס: אני מסכים אתך, כי לא רצו להשקיע בערבים ורוצים להשקיע בחריש שעוד תבוא, זה העניין.

מודר יונס: ערבים לא משקיעים בהם.

מודר יונס: הם צריכים לנסוע עד חריש כדי לעלות לרכבת.

משה כחלון: אבל זה לא קשור לוועדה לתכנון.

מודר יונס: הכול לא קשור.

משה כחלון: ברור שלא, זה תחום אחר.

וליד טאהא: זה אמנם נושא אחר - - -

מודר יונס: אדוני היושב-ראש, סליחה שאני קוטע אותך, אני מאחל לך שתמיד תהיה במעמד השליטה.

מודר יונס: אנחנו ניפגש פה בעוד שלוש שנים להארכה נוספת, להשלמה של - - -

וליד טאהא: אדוני ראש המועצה, אנחנו לא יודעים אם נאריך או לא נאריך, אנחנו בדיון.

וליד טאהא: מה שיקבע זה אם נקבל תשובות על כל השאלות ששאלנו.

וליד טאהא: עוד מעט גם תרים יד בעד.

וליד טאהא: אנחנו עוד לא שם.

וליד טאהא: אני רוצה להודות לך, אתה לא רוצה לסיים.

משה כחלון: משפט אחד, מהות החוק עוצרת את הוועדה להמשך קיום עתידי.

משה כחלון: תסתכל מה כתוב בחוק.

וליד טאהא: אני יודע מה כתוב, עזוב מה כתוב במהות החוק כי לא כיבדתם סעיף הרבה יותר ברור.

וליד טאהא: אנחנו יודעים מה זו ועדה עם סמכויות מיוחדות.

משה כחלון: - - -

וליד טאהא: אני לא מתווכח אתך.

וליד טאהא: סיימת.

וליד טאהא: אנחנו יודעים מה זו ועדה עם סמכויות מיוחדות ואנחנו לא צריכים אותך כדי להגיד לנו מה זה.

וליד טאהא: יש ויכוח אחר שאני תמיד מעלה, שכל המצב העגום שהחברה הערבית נמצאת בו נעשה בגלל היעדר מדיניות תכנון.

וליד טאהא: אתה בדיוק עושה את ההפך.

וליד טאהא: אתה רוצה ועדה עם סמכויות מפליגות ואתה לא מתחשב באלה שמעולם לא תכננו להם ועל כן הם גם לא מחוברים לחשמל.

וליד טאהא: אני אתן לך נתונים שאחמד מלחם שיושב משמאלך ביקש מחברת החשמל וקיבל נתונים רשמיים: כמעט 50% ומעלה מסך כל הבתים שאין לך נגדם כלום כמדינה, מחוברים לחשמל בצורה מאולתרת, דרך גגות, על עמודים, אתה יודע למה?

וליד טאהא: כי לא תכננו להם.

וליד טאהא: לא דאגו להם לא רק לוועדה עם סמכויות מפליגות, אפילו לא לוועדה עם סמכויות נורמאליות.

וליד טאהא: אז אנחנו מבינים מה זה תכנון.

וליד טאהא: כנראה שבמדינת ישראל אין תכנון שאינו פוליטי ואין תכנון שאינו לאומי.

וליד טאהא: ראש העיר דיבר על פרויקט לאומי שלדעתו הערבים הם לא חלק ממנו.

וליד טאהא: אז אני חושב שהגיע הזמן שאנחנו נהיה חלק גם בהגדרה של תכנון לאומי כי אנחנו לא הולכים לשום מקום ואנחנו נציגים של הישובים שמרימים צעקה ומישהו צריך להתחיל אחרת.

וליד טאהא: את תמיד טוענת בדיוק את מה שהוא הפריך עכשיו, שכל מה שנעשה לנו זה בגלל מדיניות של היעדר תכנון.

אורית סטרוק: דבר ראשון אני רוצה לדעת מתי הנמקת הסתייגויות?

אורית סטרוק: אתה יכול להגיד?

וליד טאהא: אני אגיד לקראת הסוף.

אורית סטרוק: אני רוצה לדעת.

וליד טאהא: את נותנת לי צו?

אורית סטרוק: חס וחלילה.

וליד טאהא: אם את לא נותנת לי צו אני יכול להשאיר את זה עד הסוף.

אורית סטרוק: אתה יכול לעשות מה שאתה רוצה, יש גם הגינות.

וליד טאהא: את חוזרת עכשיו לכל ה"בלה בלה" הזה?

אורית סטרוק: ישבתי בעשרות אם לא מאות דיוני חקיקה, נהוג להגיד לחברי הכנסת מתי הנמקת הסתייגויות.

וליד טאהא: אבל לא קבעתי עוד הסתייגויות, לא הודעתי על זה, את מקדימה את המאוחר.

וליד טאהא: שאלת שאלה טכנית, אני מודה לך, הסמכות כולה בידי היושב-ראש, הוא יגיד על זה בהמשך.

אוסאמה סעדי: זה החוק הראשון שהיא לא תגיש הסתייגויות.

אורית סטרוק: דווקא הגשתי.

וליד טאהא: איזה יופי.

וליד טאהא: יכול להיות שהיא מצאה סעיף שמיטיב עם הערבים והיא מגישה לגביו הסתייגות.

אורית סטרוק: אני מצאתי סעיפים שיכולים להיטיב יותר עם חריש ועל זה הגשתי הסתייגויות.

וליד טאהא: את רוצה לשפר?

וליד טאהא: בסדר, מותר להכניס שינויים בנוסח החוק?

אורית סטרוק: מסתבר, למדתי משהו ממך.

וליד טאהא: מה למדת?

אורית סטרוק: שאתה יכול לשנות את החוק.

וליד טאהא: איפה שיניתי?

וליד טאהא: להפך, הבאנו כלשונו.

וליד טאהא: כמו שחבר הכנסת סעדי אומר: הבאתי אותו כלשונו.

וליד טאהא: זאת אומרת את וחבר הכנסת סעדי עכשיו מסכימים.

אורית סטרוק: עוד חצי משפט ואני הולכת.

אורית סטרוק: אם תעשה הסתייגויות יבוא לפה מישהו אחר לנמק אותם.

וליד טאהא: לא אעשה את זה היום.

אורית סטרוק: זה בדיוק מה ששאלתי, שאלתי מתי ההסתייגויות.

וליד טאהא: אני רוצה לפתוח את זה.

וליד טאהא: את רואה שאנחנו כבר שעתיים בדיון, את לא מאפשרת לנו לסיים.

וליד טאהא: את לא שולחת לנו מישהו אחר, זו הבטחה?

אורית סטרוק: אם לא תהיה הנמקת הסתייגויות היום, יהיה לך שקט, תעשה פה מסיבה עם כל מי שאתה רוצה.

אורית סטרוק: אנחנו ישבנו בוועדה שלך ושמענו את אנשי מנהל התכנון פעם אחר פעם מסבירים מאיפה נובע הכשל בתכנון ברשויות הערביות.

אורית סטרוק: זה שאתה מעוות את דבריהם ומאשים בכך את המדינה בשעה שאנשי מנהל התכנון פרשו בפנינו את המידע ואמרו שמי שאשם בכך אלה הרשויות המקומיות הערביות שלאורך שנים לא רצו לתכנן ובעלי הקרקע שלאורך שנים לא רצו שיתכננו על הקרקע שלהם.

אורית סטרוק: אתה מעוות שוב ושוב את דבריהם.

וליד טאהא: אוקי, תודה.

אורית סטרוק: אבל גם אם אומרים שקר אלף פעמים, הוא לא הופך להיות אמת.

וליד טאהא: אז הם לא פרשו בפנינו את המציאות, הם אמרו את דעתם על המציאות שיצרו במשך עשרות שנים.

וליד טאהא: אין לך את כל האמת.

וליד טאהא: אומרים שהאמת לא נמצאת אצל אדם אחד, כנראה יש הרבה מאוד אמיתות, לא רק שלך.

אורית סטרוק: השיטה שלכם היא שיטה - - -

וליד טאהא: לנו יש את האמת שלנו - -

אורית סטרוק: בזה אתה צודק.

וליד טאהא: - - והיינו רוצים, אילו תכננו לנו מראש, כדי שלא ירדפו את האנשים בצווי הריסה ובצווי פינוי ובמיליונים שמוציאים על הדבר הזה.

וליד טאהא: גם לחבר את האנשים לחשמל.

אורית סטרוק: בזה אתה צודק.

וליד טאהא: לא עשו זאת לא בשל השיקולים שאת אמרת וגם לא מהטיעונים שהם יגידו.

וליד טאהא: אנחנו לא תלמידים בכיתה ומחכים שהמורה יגיד לנו.

וליד טאהא: אנחנו כבר ילדים גדולים.

וליד טאהא: תודה חברת הכנסת סטרוק.

אורית סטרוק: - - - אתה עושה תפקידך - - -

וליד טאהא: ואני שמח שאת משתתפת פעילה אצלי בוועדה.

אורית סטרוק: - - - אתם באתם לממשלה - - -

וליד טאהא: אבל אני מתחיל לזהות שיש לך בעיה להסביר את עצמך לגוש שלך כי אנחנו מתחילים גם להסכים, יש עם זה בעיה.

אורית סטרוק: אתה באת לממשלה כדי שתהיה ממשלת שני הנרטיבים ואתה עושה את זה מצוין.

אורית סטרוק: ממשלת שני הנרטיבים, זה מה שאתם עושים.

וליד טאהא: תודה.

וליד טאהא: את רוצה בעניין הזה נרטיב אחד?

וליד טאהא: בעניין של חריש נרטיב אחד?

אורית סטרוק: יש נרטיב שנקרא התנועה הציונית ויש נרטיב שנקרא התנועה האסלאמית.

וליד טאהא: נרטיב תכנוני אני מדבר.

אורית סטרוק: אתם - - -

וליד טאהא: תודה.

וליד טאהא: יש פה אנשים מקצועיים שמחכים לנו.

וליד טאהא: תודה רבה חברתה כנסת אורית סטרוק.

וליד טאהא: נציג מועצה אזורית מנשה, בבקשה.

כבהא עלי: שמי כבהא עלי, תושב כפר אום אל קוטוף שהוא חלק ממועצת מנשה.

כבהא עלי: אני חבר מועצה וחבר בארבע ועדות של המועצה ויושב-ראש ועדת הנחות בארנונה.

כבהא עלי: ליוויתי את הנושא של חריש מאז 1982 כשהייתה מצפה ואחר כך קיבוץ בתוך המועצה האזורית, וב-92 כאשר הייתה אחד הכוכבים.

כבהא עלי: בישיבה לפני שלוש שנים הוצעתי כמשקיף בוועדה, הנושא לא קודם בכלל, אפילו נתקלתי בהתנגדות קשה מיושב-ראש הוועדה המיוחדת חריש דוד מגן שסגר את הדלת ולא נתן לי להיכנס לוועדה ולהשמיע את דעתי.

וליד טאהא: תחזור בבקשה על המשפט.

כבהא עלי: יש פומביות הדיון, אין לדיון פומביות.

כבהא עלי: הוא מנע ממני להיכנס לוועדה.

כבהא עלי: סגר את הדלת.

כבהא עלי: כך לא נדע על הנושא הזה.

וליד טאהא: יכול להיות שהם דברו על מפעל גרעינים, למה אתה צריך להיות בפנים?

כבהא עלי: לא יודע.

כבהא עלי: אני אומר שוועדה כזו לא ראיתי בחיים.

כבהא עלי: קשה, אטומה.

כבהא עלי: הוועדה הכי גרועה בארץ.

כבהא עלי: איזה הרכב יש להם?

כבהא עלי: חזנים, רבנים.

כבהא עלי: אפילו חברי הוועדה נציגי הממשלה חלקם זרמו עם הוועדה הזאת.

כבהא עלי: אין יותר אטומה מהוועדה הזאת.

כבהא עלי: כיבדתי את יושב-ראש הוועדה הקודם יגאל שחר, למרות - - -

וליד טאהא: אני רוצה שתציג את עמדת המועצה האזורית מנשה ולמה היא מתנגדת למתן הארכה?

כבהא עלי: אני נציג המועצה ואילן שדה דיבר עם דוד מגן שאני מייצג את המועצה בוועדה והנושא לא קודם.

כבהא עלי: השתתפתי בדיונים של הוועדה מ-2008, לא הוזמנתי, הלכתי בעצמי וכפיתי את עצמי.

כבהא עלי: הייתי מורה, חבר מועצה והיו לי הרבה עסקים אבל הלכתי והשתתפתי.

כבהא עלי: יש פומביות דיון אצל יגאל שחר, אין פומביות דיון אצל דוד מגן.

כבהא עלי: סגר את הדלת ומנע ממני להשתתף, כחלון, אתה יודע על מה אני מדבר.

כבהא עלי: דבר שני, אני והכפר שלי סובלים מחריש בגלל נישול קרקע, הפקעת אדמות באמצעות איחוד וחלוקה ללא הסכמה.

כבהא עלי: 73% הפקעה.

כבהא עלי: איפה יש דבר כזה בארץ?

כבהא עלי: יש להם תיאבון.

כבהא עלי: בגלל שיש אדמות של ערבים שבלעו אותם בתוך חריש.

וליד טאהא: כמה אדמות?

כבהא עלי: מאות דונמים.

משה כחלון: - - -

וליד טאהא: אם אתה מעיר עוד הערה אני אוציא אותך מהאולם.

כבהא עלי: איזה תכנון הם עושים?

כבהא עלי: הם לא השאירו באפר בין העיר לכפר.

כבהא עלי: צמודים אחד לשני.

כבהא עלי: היום מדברים על פרוזדור אקולוגי לחיות, מאיפה יעבור הפרוזדור הזה?

כבהא עלי: שם מקימים את מרכז החירום של תחנת המשטרה, מכבי אש, מד"א.

וליד טאהא: הרשות להגנת הטבע אתנו?

כבהא עלי: גם בנו את מגדל המים בלב אום אל קוטוף, למה צריך לעשות תכנון כזה?

כבהא עלי: תשאלו, תגידו.

כבהא עלי: בכניסה של אום אל קוטוף יש אדמת מדינה, עשו מובלעת ונכנסו לתוך תחום השיפוט כמה מאות מטרים לתוך תחום השיפוט של אום אל קוטוף.

כבהא עלי: איזה תכנון?

כבהא עלי: למה עשו את זה?

כבהא עלי: לא הסכמתי על זה והם כפו את זה.

כבהא עלי: צריך לתקן את זה.

כבהא עלי: הכניסות של הכפר, לא מטפלים במעגלי תנועה ולא ברמזור כדי שיכנסו בבטחה.

כבהא עלי: אם תהיה שם תאונה, עם מי היא תהיה?

כבהא עלי: עם תושב חריש?

כבהא עלי: למה מנדים אותנו?

כבהא עלי: למה לא עושים כניסות בטיחותיות?

כבהא עלי: בגלל שזה כפר.

כבהא עלי: אום אל קוטוף?

כבהא עלי: אנחנו חוצצים בין המחצבה לחריש, שלושה ק"מ בין חריש לאום אל קוטוף.

כבהא עלי: ליוויתי את חריש מאז 82 כאשר הייתה בתוך המועצה ואפילו עזרתי בזמנו לפרוש את הכביש.

כבהא עלי: אני מדבר על 400 מטרים של - - -

וליד טאהא: תעצור בבקשה, אני אחזור אליך, נעבור לזום, מנכ"ל משרד השיכון אביעד פרידמן.

וליד טאהא: יש טענות קשות ביותר נגד הבקשה להארכת תוקף סמכויות מיוחדות של הוועדה.

וליד טאהא: יש פה נציגים של ישובים ערביים ומעורבים והם טוענים שהכול נעשה על חשבונם.

וליד טאהא: עלו פה טענות קשות ביותר, מה אתה יודע לומר על זה?

וליד טאהא: בנוסף לכל הכשלים החוקתיים שהתלוו להתנהלות הוועדה מהצעת החוק הקודמת שחייבה אותם להכניס נציגים שמעולם לא נכנסו.

וליד טאהא: המשיכו לקיים דיונים ולקבל החלטות כאילו אף אחד לא ביקש זאת מהם.

וליד טאהא: גם כל ההשלכות של תכנון מיליון המטרים לתעסוקה.

וליד טאהא: איפה כל 150,000 תושבי הסביבה בחישובים?

וליד טאהא: אין אותם?

אביעד פרידמן: ברשותך אני קודם כל רוצה לפתוח בהתנצלות שאני לא נמצא פיזית בדיון, היום יש יום של כל המנכ"לים של משרדי הממשלה ואני צריך להיות שם, לכן אני לא נמצא בדיון.

אביעד פרידמן: אני לא אוהב להיות בסיטואציה שאני לא משתתף בדיון, מופיע בזום ומגיב לטענות שלא שמעתי, אז עמכם הסליחה.

אביעד פרידמן: בכל זאת היה לי חשוב להופיע כי אני מאוד מכבד את הוועדה ונמצא בה הרבה שעות, אני מכבד את החברים ואת היושב-ראש.

וליד טאהא: נכון, אין שום דבר אישי אין בנאמר, אנחנו מכבדים אותך מאוד.

אביעד פרידמן: אני רוצה להסביר מדוע תמכנו בהארכת הוועדה.

אביעד פרידמן: מקימים עיר בישראל בערך פעם בעשור, כשקמה ועדה והיא נמשכת זמן ארוך, כמו במודיעין שהיא הייתה כ-17 או 19 שנים.

אביעד פרידמן: גם חריש זקוקה להארכה הזאת כי השנתיים האחרונות, כמו שכולם יודעים, היו שנתיים תיאורטיות כי לא הייתה ממשלה ולא היה תקציב.

אביעד פרידמן: לכן צריך את ההארכה.

אביעד פרידמן: הטענות הענייניות לגבי תפקוד הוועדה או לגבי מי נמצא או לא נמצא, אני לא רוצה להגן או להתייחס למשהו שאני לא יודע ולא הייתי שם.

אביעד פרידמן: אם מישהו לא פעל כפי שהיה אמור לפעול לפי החוק, הדבר כמובן צריך להיות מתוקן.

אביעד פרידמן: אני רוצה לחדד שלפני חודשיים נכחנו כולנו בחתימת הסכם גג ראשון עם אום אל פחם שהיא שכנה לא כל כך רחוקה של חריש ואנחנו פועלים גם בתחומי מועצה אזורית מנשה כמשרד שיכון.

אביעד פרידמן: צריך לקחת בחשבון גם את השכנים ולכן גם החלטת הממשלה, ויעידו כל אנשי המקצועי שנמצאים כאן, התחילה כהחלטה הרבה יותר מרחיבה ובתוך התהליך שדנו עם המשרד להגנת הסביבה ועם המשרד לפיתוח אזורי של עיסאווי פריג' ועם המשרדים אחרים, ההחלטה צומצמה.

אביעד פרידמן: לכן ההחלטה שאתם רואים היא לא ההחלטה הנרחבת שהוצבה מלכתחילה בוועדת השרים לחקיקה לפני העלייה לממשלה, אלא החלטה שמצמצמת הרבה יותר את הסמכויות גם בזמן וגם בתוך התחומים.

אביעד פרידמן: אני חושב שההחלטה, בצורה שהיא מציגה היא מידתית וכל הדברים שלי אינם תשובה לשאלה אם למישהו לא נותנים להיכנס לדיון או אם משהו מתנהל לא כמו שצריך, זה צריך להתנהל אחרת.

אביעד פרידמן: אני לא רוצה להגן על משהו שאני לא מכיר.

אביעד פרידמן: הוועדה צריכה את השנתיים האלה כדי לגמור את העבודה וכדי להתנהל בצורה נכונה על מנת שהעיר תיבנה היטב תוך כדי התחשבות בגורמים סביבתיים, בשכנים, בתעסוקה ובעיקר תחבורה שהיא צרה מאוד קשה בתוך המקום הזה.

וליד טאהא: תודה רבה אביעד פרידמן מנכ"ל משרד השיכון, אני רק אומר שלפי חוק זה היה צריך להיות חמש שנים, נתנו הארכה עוד חמש שנים ועכשיו זה נמשך כבר 17 שנים.

וליד טאהא: כשבאים לבקש מגיעים ל-17 שנים ולא יודעים מתי מסיימים.

וליד טאהא: אני רוצה לעבור לתאופיק ג'בארין, עורך דין שמייצג בעלי קרקע מהישוב מיסר.

תאופיק ג'בארין: שלום לכולם, זה דיון מרתק.

וליד טאהא: אני מתנצל בפניך, תישאר אתנו, נציגת משרד הפנים מבקשת לצאת ולומר משהו לפני יציאתה.

וליד טאהא: בבקשה.

נועה סגל: נועה סגל, מנהלת האגף של הוועדה הגיאוגרפית.

וליד טאהא: יש לך תפקיד חשוב מאוד אבל לא מכבדים את החלטות הוועדות.

נועה סגל: זה לא נכון.

וליד טאהא: את אומרת שזה דיון אחר?

נועה סגל: אפשר לדון גם בו.

וליד טאהא: את יכולה לומר שזה דיון אחר, לא שזה לא נכון.

נועה סגל: זה לא נכון שלא מכבדים את ההחלטות, כי כן מכבדים אותם.

וליד טאהא: תלוי את מי את שואלת.

נועה סגל: אתה מוזמן להעלות טענות מבוססות.

נועה סגל: רציתי להגיד שבכל מרחב ואדי ערה מתקיימות מספר של ועדות.

נועה סגל: המטרה של הוועדות זה לקדם צדק חלוקתי ובכל לאפשר לישובים להתפתח, אם זה בסמ"ה, ערערה, כפר קרע או חריש.

נועה סגל: בתוך הוועדה אנחנו לא לוקחים משום ישוב ערבי, השטחים עוברים משטחים כלליים של מנשה לחריש בוועדה הספציפית הזאת.

נועה סגל: יכול להיות שיש בעלויות של אנשים פרטיים, אבל בעלות היא נשארת בעלות גם אם זה עובר ממועצה אחת למועצה אחרת.

נועה סגל: באמת יש עכשיו המלצות על השולחן שהן לא פוגעות באף ישוב ערבי.

תומר רוזנר: אני חייב לציין שעשינו מאמצים כבירים למצוא את ההחלטות באינטרנט וכנראה שמישהו מנסה להסתיר אותן ולא מצאנו.

נועה סגל: ממש לא.

נועה סגל: אתה יכול למצוא אותן.

תומר רוזנר: חיפשנו שעות ארוכות באינטרנט.

נועה סגל: זה נמצא חשוף באתר של הוועדה.

וליד טאהא: הוועדה, באמצעות מנהלת הוועדה, תפנה אליכם.

וליד טאהא: אנחנו רוצים לעשות על זה דיון ספציפי על ועדות גבולות, החלטות של ועדות גבולות, ואי כיבוד החלטות של ועדות גבולות ושינוי קריטריונים שקבעו ועדות גבולות.

וליד טאהא: יש לראשי רשויות ולהרבה גורמים מה לומר בעניין הזה.

וליד טאהא: הוועדה תדון בזה באופן ספציפי עם כל הנתונים.

וליד טאהא: נדרוש נתונים של ועדות שנתקבלו, של ועדות שלא נתקבלו על ידי השר שצריך לאשר או לא לאשר, נעשה על זה דיון מסודר, תאמיני לי שיהיה לך את כל הזמן להסביר את זה.

נועה סגל: לשמחתנו הכול שקוף ואפשר למצוא הכול בכל רגע נתון, כולל כל שינוי שהיה או לא היה.

וליד טאהא: לפעמים שקוף עד כדי כך שלא רואים אותו באתר.

נועה סגל: זה לא אמור לקרות.

וליד טאהא: זה קרה.

ריאד כבהא: יש המלצות של הוועדה הגאוגרפית לגבי חלוקה, לגבי תחום שיפוט, שעמדו בפני השר דרעי, בפני המנכ"ל שלו, שעוד לא קבלו - - -

וליד טאהא: וגם לא יקבלו כנראה.

ריאד כבהא: הערה קטנה, אם חברי ועדה גאוגרפית אומרים שאתה צודק, איך לא נותנים לך את זה?

וליד טאהא: אתה שואל הרבה ואני לא מבין למה אתה עדיין לא מבין את זה?

וליד טאהא: אני חושב שאתה מבין את זה.

וליד טאהא: תודה רבה נועה, תתחילי להתכונן כי לאה תיצור אתך קשר.

נועה סגל: אנחנו מוכנים והכול אצלנו שקוף.

וליד טאהא: אנחנו מכירים את הסוגיה עוד לפני השרה הנוכחית וגם עם השרה הנוכחית, זה נושא ראוי לדיון ציבורי שכל אזרחי המדינה, יהודים וערבים יבינו מה זה ועדת גבולות, לא כולם יודעים מה זה.

וליד טאהא: זה נושא ראוי לדיון ספציפי.

וליד טאהא: אני חוזר אליך תאופיק, אני מתנצל ומחזיר לך את זכות הדיבור.

תאופיק ג'בארין: תודה.

תאופיק ג'בארין: אני רוצה להתמקד ברציונל של התיקון הזה.

תאופיק ג'בארין: לפני שלוש שנים דברו על כך שהם צריכים חמש שנים הארכת מועד לצו של הוועדה המיוחדת, כי הוועדה צריכה להשלים תוכנית, בעיקר תוכנית חריש דרום, שעוסקת בתעסוקה.

תאופיק ג'בארין: אמור שיש מצוקת תעסוקה בחריש ולכן צריך להשלים את המלאכה בנושא הזה.

תאופיק ג'בארין: היום שמענו את אילן טייכמן ואת יצחק קשת יושב-ראש מועצה מקומית חריש, שהנושא של התעסוקה הוא הטריגר שגם לכך שהם מבקשים עוד שנתיים ארכה.

תאופיק ג'בארין: מדובר בוועדה מיוחדת שהיא חריג.

תאופיק ג'בארין: המחוקק, כשדיבר על הקמת ועדה מיוחדת, שנתן לה סמכויות של ועדה מחוזית וועדה מקומית, הוא אמר במיוחד שאת החריג הזה צריך להגביל בזמן.

תאופיק ג'בארין: נתן חמש שנים, אחר כך צריכים לשקול הארכה של עוד חמש שנים, אחר כך תוקן לעוד שלוש שנים והנה מבקשים עוד שנתיים.

תאופיק ג'בארין: לכן נטל השכנוע הוא על מי שמבקש לתקן את החוק הזה ולהשאיר את החריג הזה בסביבה של חוק התכנון והבניה.

תאופיק ג'בארין: ממה ששמענו היום, עם כל הכבוד, מאילן טייכמן, מיצחק קשת ומהנציגים שמבקשים מהכנסת להאריך את החוק של הוועדה המיוחדת הזה בשנתיים, לא שמענו דברים משכנעים, להפך, הדברים שהם אמרו מחייבים אותנו להגיד להם שאין שום הצדקה להאריך יותר את התוקף של צו הוועדה המיוחדת חריש.

תאופיק ג'בארין: יצחק קשת דיבר על תעסוקה, בשנתיים האלה סמכויות הוועדה יצומצמו לתוכניות מאושרות.

תאופיק ג'בארין: אם אפשר להציג את השקף של אילן טייכמן לגבי התוכניות המאושרות על רקע תצלום האוויר של חריש.

תאופיק ג'בארין: היום, בתוך חריש, בתוך התוכניות המאושרות יש בערך 16,000 יחידות דיור מאושרות, חלקן הגדול נבנו.

תאופיק ג'בארין: כלומר, אנחנו מדברים על אפשרות שהעיר תגיע ל-70,000-80,000 תושבים.

תאופיק ג'בארין: כלומר, הוועדה המיוחדת סיימה את תפקידה.

תאופיק ג'בארין: אם התפקיד שלה והמטרה שלה הייתה להגיע לצפי הזה של 60,000 תושבים, היום יש 16,000 יחידות דיור, יש 14,000 יחידות דיור כבר מאושרות בחריש 1 וחריש 2 ויש חריש 3 בחריש דרום, יחד עם אזור התעסוקה של 300,000 מטר תעסוקה יש 1,650 יחידות דיור.

תאופיק ג'בארין: זה ממש אושר לפני חודש.

תאופיק ג'בארין: אם מסתכלים על הדרום שקרוב למצר ומיסר, רואים שם אור תעסוקה, בתוכו יש עוד 1,650 יחידות דיור מאושרות וגם 300,000 מטרים תעסוקה.

תאופיק ג'בארין: בנוסף, 200,000 תעסוקה כבר מאושרות במע'ר, שקרוב לאום אל קוטוף ובתוך חריש.

קריאה: זה החצי מיליון שדברנו עליהם.

תאופיק ג'בארין: זה לא מיליון, זה חצי מיליון.

וליד טאהא: זה 300,000 ועוד מיליון שבתכנון.

תאופיק ג'בארין: בתכנון הם רוצים להגיע עד ערערה ואז להגיע למיליון.

תאופיק ג'בארין: מדברים על תחום השיפוט שהם רוצים לפרוץ עד כביש ערערה ברטעה ואז רוצים להגיע למיליון, מיליון וחצי מטרים מרובעים של תעסוקה ועוד 10,000 או יותר יחידות דיור.

ריאד כבהא: מה לגבי - - -

וליד טאהא: אני מבקש ממך לא לעשות את זה.

תאופיק ג'בארין: אם יצחק קשת רוצה עוד שנתיים לוועדה הזאת, שיש לה סמכויות של ועדה מחוזית על מנת לעשות סדר בתוך התוכניות המאושרות של חריש ובעיקר בעניין התעסוקה, אבל אתמול, יצחק קשת, אישר 300,000 מטרים לתעסוקה, תוכנית חדשה.

תאופיק ג'בארין: היא אושרה לפני חודש.

תאופיק ג'בארין: התוכנית שאני מדבר עליה, חריש דרום, כוללת 300,000 מטרים תעסוקה - - -

וליד טאהא: תתקדם לנושא שאתה מייצג את האזרחים ממיסר.

תאופיק ג'בארין: אני מייצג את תושבי מיסר שיש להם קרקעות בתוך התוכנית הזאת והגשתי התנגדות כנגד התוכנית הזאת.

תאופיק ג'בארין: לא יכול להיות שיצחק קשת ואילן טייכמן מבקשים לתקן חוק ולתת עוד שנתיים אורכה לוועדה המיוחדת חריש על תוכנית שאושרה לפני חודש.

תאופיק ג'בארין: איך זה יכול להיות?

תאופיק ג'בארין: אתה רוצה לעשות רה-ארגון או רה-תכנון על תוכנית שאישרת לפני חודש, זה בלתי אפשרי.

תאופיק ג'בארין: גם 150,000 המטרים במער זו תוכנית שאושרה לפני 4-5 שנים.

תאופיק ג'בארין: חריש 1 שיותר קרובה, צפונית מזרחית לחריש, צמודה לאום אל קוטוף.

תאופיק ג'בארין: לכן אני לא מבין את הרציונל הזה, למה ועדה מקומית רגילה לא יכולה לעשות את הרה-ארגון בסמכויות של ועדה מקומית רגילה?

תאופיק ג'בארין: כשאנחנו מדברים על תוכניות חדשות והתכונית הכי חשובה ליצחק קשת, שמייצרת לו 300,000 מטרים תעסוקה, אושר אתמול, לא לפני שנה ולא לפני חצי שנה.

תאופיק ג'בארין: אני לא מבין את זה ואין לזה שום הצדקה.

תאופיק ג'בארין: יתרה מזאת, אני מפחד מנוסח הצעת החוק.

תאופיק ג'בארין: נכון שזה יותר מרוכך ויותר מצומצם לגבי הסמכויות, מהנוסח של תזכיר החוק.

תאופיק ג'בארין: תזכיר החוק בכלל לא צמצם את זה, אמרו עוד שנתיים על השלוש שנים וזהו.

תאופיק ג'בארין: אבל בהצעת החוק היום יש צמצום לסמכויות, אנחנו מדברים על סעיף ג(א) שמדבר על תוכנית שהיא החליטה על הפקדתה עד ה-27 לנובמבר 2021.

תאופיק ג'בארין: הבעיה כאן שאני לא יודע מהן התוכניות של חריש.

תאופיק ג'בארין: כשאני רוצה לדעת מה התוכניות של אום אל פחם או של חיפה או של מנשה, אני נכנס לאתר מנהל התכנון ואני מוציא את כל התוכניות המאושרות והמופקדות.

תאופיק ג'בארין: את חריש אתה לא יכול למצור באתר מנהל התכנון, זו מדינה עצמאית.

תאופיק ג'בארין: יש להם אתר גם בתוך האתר הקיים.

תומר רוזנר: אני רוצה להבין מה - - -

וליד טאהא: היועץ המשפטי של הוועדה מבקש לשאול אותך שאלה.

תומר רוזנר: התקשיתי בעניין וחשבתי שזה קושי שלי, אבל אני מבין שכנראה זה לא רק קושי שלי.

תומר רוזנר: הפרוטוקולים של דיוני הוועדה, החלטותיה והחלטותיה על הפקדת התוכניות, כל זה לא זוכה לפומביות?

תאופיק ג'בארין: לא.

תאופיק ג'בארין: יש בעיה.

תאופיק ג'בארין: מה שאומר עלי כבהא זה נכון.

תומר רוזנר: מר לוינגר, אתה יכול להתייחס לזה בבקשה?

דרור לוינגר: אני עכשיו שומע לראשונה על העניין הזה, אני בודק את זה ואשיב במהלך הדיון מה הסטטוס של זה.

תאופיק ג'בארין: אחד הטעמים לדעתי שצריך לבטל את הוועדה הזאת זה בגלל חוסר השקיפות בוועדה.

תאופיק ג'בארין: זה יותר מתחושה, אלה עובדות שהדברים נעשים בסתר, אין שקיפות ואין פומביות.

תאופיק ג'בארין: הציבור לא יכול לדעת מה מתרחש בתוך הוועדה.

תאופיק ג'בארין: אני אתן דוגמה, אפשר לראות את החלק הלבן שצמוד לבתים של אום אל קוטוף, נמצא צפונית מזרחית לחריש, זה 21 דונם שטח לתכנון עתידי על פי תוכנית חריש 1(ד) שהייתה מיועדת לחורשה וטענו בזמנו שזה צריך להיות חיץ בין הבתים של אום אל קוטוף לבין חריש.

תאופיק ג'בארין: לפני שבוע ועדת חריש עשו מחטף בגלל הניסוח של הצעת החוק, הם הביאו תוכנית לשנות את הייעוד הזה למסוף תחבורה.

תאופיק ג'בארין: כלומר הם רוצים להעביר את מסוף התחבורה מתוך חריש, ליד הבתים של חריש, מעבירים אותו ליד הבתים של אום אל קוטוף ופוגעים בהתפתחות של אום אל קוטוף.

תאופיק ג'בארין: יש חלקה 33 של אום אל קוטוף שכבר מתכננים להרחיב את התכונית הכוללנית של מנשה, כשאום אל קוטוף מתוכננת להתרחב בשטח הזה.

תאופיק ג'בארין: כלומר השטח הזה ימנע כל התפתחות מאום אל קוטוף.

תאופיק ג'בארין: זה נעשה בלי תזכיר השפעה על הסביבה, בלי מסמך סביבתי, בלי חלופות.

תאופיק ג'בארין: מה אומר יושב-ראש הוועדה בפרוטוקול ב-18 לנובמבר ביום חמישי שעבר, הוא אומר: על רקע המחשבה שהוועדה מסיימת את תפקידה, הכנסנו את זה לדיון בלי להתכונן כמו שצריך.

תאופיק ג'בארין: הם רצו לעשות מחטף, לעשות תוכנית ואז להיכנס בנוסח החוק ויגידו לנו שזה בסמכות הוועדה המיוחדת חריש.

תומר רוזנר: מר ג'בארין, אלה דברים חמורים שאתה אומר, אני ארצה לראות את הפרוטוקול הזה, האם תוכל להעביר אותו לוועדה?

וליד טאהא: אנחנו מבקשים שתעביר אותו לוועדה.

וליד טאהא: תתכנס בבקשה לסיום, האם אתה רוצה לומר משהו לגבי 611?

תאופיק ג'בארין: לגבי 611 גם אנחנו התנגדנו.

תאופיק ג'בארין: משה כחלון יכול לטעון שזה לא קשור לוועדה וגם יצחק קשת אומר שזה לא קשור למועצה ומשרד השיכון יטען שמשרד הפנים לא קשור למשרד השיכון, מה זה?

תאופיק ג'בארין: כולם התאגדו ביחד על מנת להקים את העיר הזאת על חשבון התושבים הערבים.

תאופיק ג'בארין: אנחנו מנסים לצמצם נזקים, זה כל מה שאנחנו עושים, כמו 611.

תאופיק ג'בארין: כביש הזה עולה דווקא על השטחים הפרטיים של תושבי מיסר.

תאופיק ג'בארין: לא רק זה, הוא גם פוגע בתוכנית מאושרת צפון מיסר שאושרה לפני 20 שנה ומשרד השיכון, משרד הפנים והמדינה מנסה בכל מאודה לא לאשר לתושבי מיסר לבנות על השטח המאושר הזה, על מנת שהוא יישאר שטח עתידי להתרחבות של חריש.

תאופיק ג'בארין: בחריש ניסו כמה פעמים לשכנע את הבעלים של הקרקע במיסר לעשות החלפה, להעביר אותם למיסר דרום על מנת לאפשר לחריש להשתלט עוד יותר לשטחים של מיסר.

וליד טאהא: אז איפה אתם בשלב ההתנגדות?

וליד טאהא: הכביש המתוכנן אושר?

וליד טאהא: לא אושר?

וליד טאהא: הצלחתם לשנות משהו?

תאופיק ג'בארין: לצערי ההתנגדות שלנו לא התקבלה והם המשיכו בחלופה הפוגענית לתושבי מיסר, אולי פוגענית פחות.

וליד טאהא: בכמה אדמות היא פוגעת?

אילן טייכמן: זה לא נכון, אתה יודע שזה לא נכון.

תאופיק ג'בארין: אני אשיב לאילן ברשותכם, אני לא מדבר רק על הפקעה, בהפקעה מדברים אולי על עשרה דונם שזה לכאורה לא הרבה.

תאופיק ג'בארין: אבל מבחינת התושבים זה הרבה, אני מדבר שהכביש פוגע בהתפתחות של כפר מיסר, אי אפשר להתפתח צפונה ולא נותר אף מקום לתושבי מיסר להתפתח חוץ מהמקום הזה.

תאופיק ג'בארין: אתם הבאתם את הכביש הזה, הורדתם אותו, הזזתם אותו דרומה והוא חונק את מיסר.

תאופיק ג'בארין: זו הבעיה.

וליד טאהא: אני רוצה להודות לך תאופיק ג'בארין על השתתפותך ועל תרומתך.

וליד טאהא: אנחנו כוועדה מצפים ממך להעביר את המסמכים שיש לך שדיברת עליהם.

תאופיק ג'בארין: ברשותך אני רוצה להוסיף לגבי אי המינוי של נציג רשות מקומית גובלת ואי זימון שני משקיפים לדיון.

וליד טאהא: אף אחד לא ידע לתת תשובות על זה.

תאופיק ג'בארין: אני חושב כמוך, לגבי השאלה שהפנית ליועץ המשפטי של משרד הפנים, אני חושב שאין תוקף להחלטות של הוועדה המיוחדת חריש כששר האוצר או שר הפנים היום לא מינה נציג קבוע על פי הוראות החוק שלוש השנים שחלפו.

תאופיק ג'בארין: ככה טענתי אפילו בהתנגדות שהגשתי נגד חריש דרום.

וליד טאהא: הגשתם עתירה לבית המשפט?

תאופיק ג'בארין: לא הגענו לזה כי הם קבלו את ההתנגדות מבחינה מעשית אז לא המשכנו בהתנגדות מבחינה משפטית.

וליד טאהא: מהותית כדאי להכיר את עמדת בית המשפט לגבי סוגיה.

תאופיק ג'בארין: אולי צריך ללכת לבית המשפט בסוגיה הזו ולתקוף את כל ההחלטות של הוועדה המיוחדת חריש בגלל אי המינוי על פי החוק.

תאופיק ג'בארין: מאחר ולא מונה נציג, שהיה צריך למנות בהתאם לתיקון של החוק, שנעשה במיוחד לתקופה של שלוש שנים, יכול להיות שבית המשפט ימצא שכל ההחלטות של הוועדה המיוחדת חריש הן לא תקפות.

תאופיק ג'בארין: לכן אני אומר, במידה ויוחלט על הארכה של שנתיים, יכול להיות שצריך להוסיף תנאי.

תאופיק ג'בארין: הוועדה הזאת לא תקבל שום החלטות ולא תתכנס אלא לאחר המינוי בפועל של הנציגים.

וליד טאהא: צריך לסנדל עד כדי כך רק שיכבדו חוק.

וליד טאהא: תודה רבה לך תאופיק ג'בארין.

וליד טאהא: עלי, אתה מבקש לסכם?

כבהא עלי: אני עכשיו מזועזע לגבי מה שהוסיף תאופיק ג'בארין לא ידעתי.

וליד טאהא: מה לא ידעת?

כבהא עלי: על מה שדיבר ב-33, משכנו את הבקשה מבג"ץ על סמך - - -

וליד טאהא: האזור שמסומן בלבן?

כבהא עלי: כן, על סמך זה שנשמור על הטיעונים שלנו ביחד עם חלקה - - -

וליד טאהא: אז כנראה משכתם כדי שיהפכו את זה.

וליד טאהא: רק אתם לא הבנתם.

כבהא עלי: חריש לא חובקת אותנו, היא חונקת אותנו.

כבהא עלי: הגענו אתם למשפט בחלקה 32, אני לא מאמין לוועדה הזאת בכלל.

משה כחלון: - - - אני לא רוצה לבזות אותך.

וליד טאהא: אדוני, אתה לא הממונה לתגובות.

וליד טאהא: אל תרגיש צורך להגיב כל פעם שמישהו מביע דעה.

וליד טאהא: אני מניח שאתם אוכלים הרבה חומוס ביחד, לאבנה אתם אוכלים ביחד?

וליד טאהא: אנחנו רוצים כבוד הדדי שהוא מעבר לחומוס וללאבנה.

משה כחלון: אני אתך.

וליד טאהא: עלי, נא לסיים.

כבהא עלי: אני חבר טוב שלו, אבל בעניינים כאלה אין חברות.

כבהא עלי: אני אומר שחריש עשתה לנו פקק תנועה גדול.

כבהא עלי: היה אמור להיות הדרגתיות באכלוס על פי ההתקדמות בפיתוח הכבישים הסביבתיים והם דורסים את זה.

כבהא עלי: לא כביש 611, לא כביש ראשי של חריש, לא התחברות עם כביש 6 ולא עוד דברים אחרים.

וליד טאהא: אני רוצה להודות לך.

כבהא עלי: - - - המועצה, נחליאלי, השתתף בדיון וגם הגיב על זה.

כבהא עלי: הם לא רצו שהם ידרשו את הקרקעות שלנו.

כבהא עלי: חריש פוגעת בעצים, ביערות.

וליד טאהא: אני מציע לכם בכלל ולמנשה בפרט, לשלוח לוועדה את כל הנושאים שאתם חושבים שבגלל הוועדה הזו נגרם לכם נזק.

כבהא עלי: משפט לסיום, הוועדה של חריש שוגה בזה שהיא מאשרת כל כך הרבה היתרים, אנחנו עם ממשק מים קשה.

כבהא עלי: כל השיטפונות באים אלינו, הכול גגות והכול בטון, לא נותנים פתרון לשלוליות המים שמגיעים לקרקע.

משה כחלון: - - -

וליד טאהא: אתה מרגיז.

וליד טאהא: אל תרגיש צורך לתת תשובה על כל משפט.

וליד טאהא: אני כבר אמרתי לך, אתה יכול לקום.

וליד טאהא: אתה רוצה לתת תשובה על כל משפט, אי אפשר.

משה כחלון: אני רוצה שאתה תשמע - - -

וליד טאהא: אני לא רוצה לשמוע, נתתי לך לדבר ודיברת מספיק.

משה כחלון: אמיתי אתה צריך לשמוע - - -

וליד טאהא: עלי תודה רבה.

וליד טאהא: אם תרצה לעשות את מה שאני מציע, תעשה, אם לא תרצה זו החלטה שלכם.

וליד טאהא: אני עובר לזאכי אגבארייה, ממלא מקום ראש העיר אום אל פחם.

זאכי אגבארייה: שלום לכולם, עיריית אום אל פחם היא חלק ממרחב תכנון ואדי ערה, עם שאר הרשויות במרחב עירון.

זאכי אגבארייה: המרחב שלפי תמ"א 6 היה אמור להיות כמעט כ-170,000 נפשות בתוך המרחב ועדיין התכנון שהוכן עבורו לא מתקדם לפי הצרכים הנדרשים בעתיד.

זאכי אגבארייה: אני חבר גם בוועדה המחוזית חיפה, ידענו מראש, כשהוגשה תוכנית תמ"א 6 גרסה מתוקנת ב-2019 לגבי חריש והמרחב עירון עם מועצה אזורית בסמ"ה.

זאכי אגבארייה: פעם ראשונה שמעתי שם על סעיף גמישות, אז הבנתי שיש גם סעיף קשיחות.

זאכי אגבארייה: סעיף גמישות היה באזור מנשה וחריש, שאפשר לשנות בצורה מהירה שטחים שהם שטחים ירוקים, שטחים כמו קק"ל, שטחים שאצלנו באום אל פחם או בוואדי ערה היה כמעט בלתי אפשרי לשנות אותם, לקח לנו שנים עד ששינינו בצורה חלקית.

זאכי אגבארייה: בכל מרחב עירון, אני לא מדבר על אום אל פחם בלבד, אני מדבר על האזור המערבי שנוצרו שם מסדרונות אקולוגיים ונוצרו אצלנו מזרחית לאום אל פחם יערות ביוספריים, שמשלב אדם, חיות וטבע.

זאכי אגבארייה: זה טוב ויפה אבל אני יודע שזה בא לחסום התרחבות תכנון.

זאכי אגבארייה: אנחנו כעירייה נגד מתן אורכה לוועדה המיוחדת הזאת.

זאכי אגבארייה: הייתי אז חבר ועדה מחוזית כאשר יגאל שחר היה יושב-ראש הוועדה המחוזית והוא נתמנה ליושב-ראש הוועדה.

זאכי אגבארייה: הביאו את העיר חריש להקמה כדי לאשר את התוכניות.

זאכי אגבארייה: אני התנגדתי לתוכנית ויגאל שחר שאל אותי למה אתה מתנגד, אמרתי לו שאמרו בתמ"א 6 אי אפשר להרחיב עוד את המועצות והערים, פתאום חריש קמה עם 180,000 ב-2009.

זאכי אגבארייה: לכן אנחנו מתנגדים ביחד עם המועצות הגובלות.

וליד טאהא: אני רוצה להודות לך, זאכי אגבארייה, מ"מ מקום ראש העיר אום אל פחם.

וליד טאהא: נעבור לזום לאיימן אבו רוקייה, יושב-ראש ועד מקומי מיסר.

סמיח עמארני: שלום לכולם, אני רוצה לתקן, שמי סמיח עמארני, אנחנו שני אנשים בשני כובעים עם אותו שם, איימן אבו רוקייה.

וליד טאהא: לא הבנתי.

וליד טאהא: אתם שני אנשים או איש אחד?

סמיח עמראנה: אנחנו שני אנשים בשם אחד.

וליד טאהא: מה השם?

סמיח עמראנה: השם זה סמיח עמארנה.

וליד טאהא: שניכם סמיח עמארנה?

סמיח עמראני: לא.

סמיח עמראני: אני סמיח עמארנה, יש עוד אחד איימן אבו רוקייה שהוא יושב-ראש הוועדה ואני מעביר לו את זכות הדיבור.

וליד טאהא: שניכם שותפים לאותו רעיון.

סמיח עמראני: אנחנו אותו רעיון, אותו אינטרס הייתי מעביר לו את הבמה שיציג את העמדה שלנו, אבל בגלל שלא מצליחים להעלות אותו, אני אדבר.

סמיח עמראני: אנחנו מקשיבים לוועדה הזאת כבר כמה שעות, אני רוצה להיות עניני ולא לחזור על הרבה דברים שנאמרו כאן.

סמיח עמראני: אני בסך הכול תומך בדעות שאמר ג'בארין וכל השאר.

סמיח עמראני: אנחנו ממש לא בעד להאריך את הסמכות הזאת.

סמיח עמראני: אני רוצה להוסיף עוד כמה נקודות שקשורות למיסר ברשותכם, לגבי כל הקטע של הניקוד, כמו שאמר עלי.

סמיח עמראני: כשבנו את העיר הזאת, קודם כל לקחו את השטחים, הגיעו עד הקצה של הישוב שלי, שזה ישוב קטן בן 200 שנה עם 2,000 תושבים וכל ההתפתחות שלנו היא רק צפונה.

סמיח עמראני: באו והציבו גבולות שאנחנו לא יכולים להמשיך הלאה.

סמיח עמראני: יש שם לפחות 50 דונם בחלקה אחת שהחבר'ה לקחו את השטח הזה והיום נזכרו שיש מסדרונות אקולוגיים ורוצים להעביר אותם.

סמיח עמראני: מאיפה יעבירו את המסדרון הזה, מהשטח שנשאר.

סמיח עמראני: המדינה המכובדת שלנו הייתה צריכה לדאוג מקודם למסדרונות אקולוגיים ואחר כך לבנות את חריש.

סמיח עמראני: חריש החדשה לא יכולה לקחת את זכות הקיום שלנו כישוב ערבי קטן ששייך למועצה אזורית מנשה.

סמיח עמראני: זו נקודה חשובה.

סמיח עמראני: נקודה שנייה, בונים את חריש על גבעה ואנחנו ממש חוששים מהצפות שיכולות להיות לנו בחורף הזה.

סמיח עמראני: כל מה שקשור לסמכויות של העיר הזאת בגלל הסיבות שהזכרתם, אנחנו תוקפים את המצב הזה, אנחנו פשוט לא מוכנים לקבל בשום מצב לתת להם את האפשרות הזאת.

וליד טאהא: אני רוצה להודות לך, תודה סמיח, העברת את המסר.

וליד טאהא: אני רוצה לעבור לעורך דין אסף בן לביא, החברה להגנת הטבע.

אסף בן לביא: תודה אדוני היושב-ראש, אני מבקש להציג את עמדת החברה להגנת הטבע ולהתייחס בעיקר לנושאים שקשורים לסביבה.

משה כחלון: - - -

וליד טאהא: אדוני, שים לב שאתה עושה דברים שלא מכבדים את מעמד הוועדה.

וליד טאהא: עורך דין אסף התחיל לדבר ואתה כבר מתעצבן על מה שהוא הולך לומר, אז כנראה שהוא הולך לומר דברים שאתה לא אוהב.

וליד טאהא: תקשיב לו.

אסף בן לביא: תודה, אני מקווה שאף אחד לא יתעצבן על דברים שאני אגיד.

אסף בן לביא: חשוב להתחיל מזה שאזור חריש הוא אזור בעל חשיבות סביבתית ואקולוגית ברמה אסטרטגית לישראל.

אסף בן לביא: זה בית גידול לצמחים, לבעלי חיים, הוא מסדרון אקולוגי חשוב ובהקשר של מה שאמר קודמי, מסדרון אקולוגי זה לא משהו שמתכננים, מסדרון אקולוגי זה משהו שקיים וצריך לשמור עליו, אם אנחנו רוצים שיהיה לנו טבע בישראל, בעיקר באזור החשוב הזה של חריש, מועצה אזורית מנשה וכל הישובים האחרים שהנציגים שלהם דברו כאן.

אסף בן לביא: זה גם אתר נופש וטיילות לתושבים בכל האזור.

אסף בן לביא: אנחנו יודעים שאנשים צריכים את הטבע מחוץ לבית, בתקופה של שינויי אקלים יש חשיבות גדולה למיתון וויסות התחממות הערים.

אסף בן לביא: המסדרון האקולוגי הוא זה ששומר על זה.

אסף בן לביא: זה משרת גם את הישובים היהודים, גם את הישובים הערבים, גם מועצה אזורית, גם עיר, הכול כאחד.

אסף בן לביא: לכן יש חשיבות מאוד גדולה לשאלה איזו ועדת תכנון תעסוק בעתיד של חריש.

אסף בן לביא: אנחנו, כמו שאמרו קודמי בדיון, נמצאים בדיון שהוא גלגול נוסף של דיון שהתקיים כבר לפני שלוש שנים.

אסף בן לביא: אז נאמר שזו תהיה הארכה אחרונה של הוועדה המיוחדת והייתה התחייבות להוסיף נציגים ומשקיפים, שחלקם עדיין לא מונו.

אסף בן לביא: עכשיו מבקשים להאריך את התוקף פעם נוספת, אבל בלי לקבוע מה המנגנון שיבטיח שהתחייבויות ימומשו ובעיקר בלי לקבוע מועד סופי לסיום הפעילות של הוועדה המיוחדת.

אסף בן לביא: הוועדה המיוחדת היא מנגנון חריג, זה מנגנון שלא אמורים להשתמש בו כי הוא מהווה חריג להסדרים הרגילים של תכנון ובנייה, של ועדה מקומית, ועדה מחוזית ומועצה ארצית.

אסף בן לביא: צריך להשתמש במנגנון הזה מאוד בזהירות ומאוד בצמצום.

אסף בן לביא: גם אם היה מקום להקים ועדה מיוחדת לחריש בהתחלה, אנחנו כבר אחרי 13 שנים, עכשיו רוצים להאריך את זה ל-15 שנים וכל פעם חוזרים על אותם טיעונים, אבל לא מראים באמת נימוקים קונקרטיים.

אסף בן לביא: הסמכויות של הוועדה המיוחדת מאוד רחבות.

אסף בן לביא: אלה גם סמכויות של רשות רישוי, גם של ועדה מקומית וגם של ועדה מחוזית.

אסף בן לביא: אבל למרות זאת הוועדה מתמקדת רק בחריש, ללא התייחסות מספקת לדעתנו לכל המרחב, גם לישובים הסמוכים וגם לשטחים הטבעיים שעל החשיבות שלהם דברתי קודם.

אסף בן לביא: לכן אנחנו מתנגדים להארכה של התוקף של הוועדה המיוחדת.

אסף בן לביא: אנחנו חושבים שהגיע הזמן, אחרי 13 שנה, להעביר את הסמכות לוועדה המחוזית חיפה, שיכולה לשקלל את כל הצרכים באזור.

אסף בן לביא: צריך לקבוע שהוועדה המיוחדת סיימה את תפקידה.

אסף בן לביא: אם בכל זאת מחליטים להאריך אותה, אנחנו רוצים שיכניסו במסגרת החוק כמה נקודות כדי שימזערו את הנשק הפוטנציאלי: ראשית, שההארכה תהיה רק בשנה ולא שנתיים וכעבור חצי שנה יתקיים דיון בוועדת הפנים ותוגש ליושב-ראש הוועדה תוכנית היערכות לקראת סיום פעילותה של הוועדה המיוחדת.

אסף בן לביא: בנוסף צריך לקבוע בחוק את התוכניות הספציפיות שהוועדה תוסמך לדון בהן ושהתוכנית הכוללנית בפרט, לא תהיה חלק מהן.

אסף בן לביא: כאמור, אנחנו לא עוסקים בכל גבול הקו הכחול של הוועדה, אלא רק בתוכניות הספציפיות שכבר נדונו.

אסף בן לביא: לסיכום, להשלים גם את הייצוג בוועדה עבור הנציגים והמשקיפים עדיין לא מונו.

אסף בן לביא: תודה רבה.

וליד טאהא: תודה רבה גם לך, עורך דין אסף בן לביא, החברה להגנת הטבע.

וליד טאהא: אתה מוזמן לשלוח את ההצעות שלך ישירות ליועץ המשפטי של הוועדה או באמצעות מנהלת הוועדה.

וליד טאהא: אני באופן אישי חושב שהוועדה צריכה להיות מוזמנת לסיור בכל האזור, בברטעה, בבסמ"ה, בחריש, במנשה, במיסר.

וליד טאהא: גם ביערות, בשמורות הטבע וגם בפרוזדורים האקולוגיים.

וליד טאהא: יש לזה הרבה הסברים, כל אחד מסביר את הפרוזדור הזה מהחדר שהוא יושב בו.

וליד טאהא: יש כאלה שהפרוזדור הזה מפריע להם ויש כאלה שהוא מאוד חשוב להם.

וליד טאהא: כל אחד רואה את זה מזווית הראייה שלו.

וליד טאהא: אילן טייכמן, אנא סכם את מה שיש לך לומר.

אילן טייכמן: אני רוצה להתייחס לכמה נקודות שעלו כאן, שבעיני חשובות, גם בתפיסה וגם במהות של מה אנחנו מבקשים.

אילן טייכמן: אני רוצה לפני כן לענות לכמה דברים.

אילן טייכמן: חבר הכנסת אוסמה סעדי דיבר על זה שהוועדה המיוחדת נותנת יתרון לחריש על פני השכנים, אז אני רוצה להזכיר לכל האנשים בוואדי ערה, משרד הבינוי והשיכון מקדם סדרה של תוכניות ותמ"ליות בוואדי ערה, מעט לכל הישובים, עם היקפים מאוד גדולים של יחידות דיור, כולל באום אל פחם.

אילן טייכמן: אנחנו עובדים פה כתף אל כתף ומסייעים ליישובים האלה ותמ"ל זה יתרון גדול ואנחנו עושים ומתאמצים כדי שזה יקרה.

וליד טאהא: אתה מסביר לי משהו שאני הייתי הסיבה להביא אותו.

וליד טאהא: אז אתה רוצה לשכנע אותי?

אילן טייכמן: אני מבקש לתת לי להשלים, אני בגיל שאני כבר יכול לשכוח דברים.

וליד טאהא: אתה נראה יותר צעיר ממני.

אילן טייכמן: אנחנו לא במלחמה חריש מול האזור.

אילן טייכמן: אם עושים ועדה מיוחדת אז היישובים האחרים מפסידים, לא.

אילן טייכמן: אני אומר בכובע של משרד השיכון, אנחנו פועלים גם וגם ומשקיעים הרבה מאוד מאמצים ביישובי ואדי ערה ונמשיך לעשות את זה.

אחמד מלחם: - - -

וליד טאהא: אני מבקש לא לתת הערות, בבקשה תמשיך.

אילן טייכמן: הערה קצרה לגבי מנשה, מנשה לא מתנגדת להארכת הוועדה המיוחדת, אני לא מכיר עמדה כזו ואני בקשר עם ראש הרשות.

וליד טאהא: אתה רוצה לדבר בשמם?

אילן טייכמן: אמרתי שאני לא מכיר עמדה כזו של המועצה אזורית מנשה.

וליד טאהא: אל תדבר בשמם, הם יעבירו את העמדה שלהם באופן ברור.

אילן טייכמן: שיעבירו מה שהם רוצים, אני לא מכיר עמדה כזו.

אילן טייכמן: אגב, יש שיתופי פעולה בכל השנים האחרונות לפחות חמש, שבע שנים, שיתופי פעולה ותיאומים בין משנה לחריש.

אילן טייכמן: צריך להכיר את העובדות.

אילן טייכמן: נקודה נוספת לגבי תשתיות, עלו כל מיני הסגות לגבי תשתיות, חלק מהנושאים האלה טופלו במסגרת חריש, קודמו ונדחפו על ידי חריש, הם לא רלוונטיים לוועדה המיוחדת.

אילן טייכמן: הנושא של מסילת רכבת, הנושא של מערכת הכבישים האזורית, של רכבת קלה בוואדי ערה כן או לא, לא טופל.

וליד טאהא: לטעמך, אתה אומר את דעתך.

אילן טייכמן: בנושאים חשובים הם לא מטופלים על ידי ועדה מיוחדת.

אילן טייכמן: אנחנו מדברים על חקיקה לוועדה מיוחדת.

אילן טייכמן: זה לא בסמכות ועדה מיוחדת, אלה ועדות ארציות, ות"ל אם זו מועצה ארצית, אני מדגיש את הדברים, לא רלוונטי לוועדה מיוחדת, בין אם יוארך או לא יוארך, לא הוועדה המיוחדת עושה או לא עושה את זה.

אילן טייכמן: לגבי תעסוקה, לדייק את הדברים, אנחנו מדברים בתחום הוועדה המיוחדת, תוכניות סטטוטוריות מאושרות בהיקפים של כ-500,000-550,000 מטרים.

אילן טייכמן: זה מה שיש בתוכניות הסטטוטוריות, חד משמעית.

אילן טייכמן: אין משהו אחר.

וליד טאהא: אז הם חולמים על מיליון?

אילן טייכמן: אלה המספרים, הם דברו על משהו אחר.

וליד טאהא: זה כתוב.

אילן טייכמן: זה לא בתחום הוועדה המיוחדת.

וליד טאהא: הוא עכשיו רוצה להתנער מזה.

אילן טייכמן: אני רוצה להתייחס לנקודה נוספת שהיא אולי החשובה ביותר.

אילן טייכמן: עמד פה נציג של החברה להגנת הטבע שדיבר ואפשר היה לחשוב שמדובר בשטחים פתוחים.

אילן טייכמן: אנחנו מדברים בתוך העיר הקיימת.

אילן טייכמן: אנחנו מתכנסים לתוך העיר הקיימת, לתוך התב"עות המאושרות ולתוך תוכניות המתאר המאושרות.

אילן טייכמן: שם הפעולה שלנו.

וליד טאהא: טוב.

אילן טייכמן: אני מבקש.

אילן טייכמן: אני לא חושב שיש פגיעה של פעולת הוועדה המיוחדת כדי לאשר גן ילדים או לשנות תכנון של בית ספר או לשנות חלוקה של מגרשים לתעסוקה.

אילן טייכמן: זו פעולה שעוזרת לחריש, לעיר עצמה נטו, בלי ההתייחסות החיצונית לפעולה נטו של חריש, עיר שקיימת, עיר שרוצים להמשיך לפתח אותה במסגרת שלה, להיקף של כ-60,000 תושבים.

אילן טייכמן: במסגרת הזו ישנם שינויים תכנוניים שנדרשים, יש פעולות שנדרשות, צריך להכין תוכנית מתאר כוללנית בתוך התוכנית, בתוך הוועדה המיוחדת.

תומר רוזנר: התוכנית הכוללנית, באיזה שלב היא נמצאת כרגע?

אילן טייכמן: יש צוות.

תומר רוזנר: התוכנית עדין לא הוגשה?

תומר רוזנר: בתום שנתיים תפקיד ותאשר תוכנית כוללנית.

אילן טייכמן: כן, בשנתיים.

תומר רוזנר: הבנתי, תודה.

אילן טייכמן: זה אגב חלק מהיתרון, כי את זה גם עשינו בתוכניות המתאר הלא כוללניות בתחילת הדרך.

אילן טייכמן: זה לוח הזמנים שהיה, אנחנו בתוך העיר ויהיו גם פחות התנגדויות.

וליד טאהא: הלוואי על כל היישובים ככה כוללניות תוך שנה, שנתיים, אתה יודע כמה הם בוכים לשמיים לקבל תכנון?

אילן טייכמן: יש ותמ"לים ובעניין הזה אנחנו פועלים גם בישובים האחרים.

וליד טאהא: אני רוצה להסכים אתך בדבר אחד, אין פה מישהו שלא רוצה שחריש תתקיים ותטופל.

וליד טאהא: אתם מציגים את זה כאילו יש פה אנשים שעוינים לחריש.

וליד טאהא: אנחנו לא רוצים שאתם תהיו עוינים לגורמים אחרים.

אילן טייכמן: אנחנו לא עוינים, משרד השיכון לא עוין ואתם יודעים את זה.

וליד טאהא: אל תהפוך את זה לאישי.

אילן טייכמן: זה לא אישי, אני אומר שהמשרד פועל בכל המרחב.

וליד טאהא: שמענו את הטיעונים ואתה יודע שזה לא בדיוק איך שאתה מציג את זה.

אילן טייכמן: משפט לסיום, הצגנו את החשיבות של הדבר הזה, המשמעות של ההחלטה לא להאריך את השנתיים האלה, שהיא בקשה לא מוגזמת מבחינתנו ולהבנתנו, המשמעות היא עצירת התכנון בחריש.

אילן טייכמן: אין ועדה מקומית שיודעת כרגע לקבל - - -

תומר רוזנר: שאלה בעניין הזה, כבר ב-2015 הוקצה סכום לא מבוטל על ידי הממשלה לשם הקמת הוועדה המקומית ולהכשרה בין היתר - - - , מדוע זה לא קרה?

תומר רוזנר: השאלה מופנית גם למר קשת.

אילן טייכמן: אני לא יודע להשיב

תומר רוזנר: אני אבקש תשובה לדיון הבא.

אילן טייכמן: אני מבקש לשקף כרגע עובדות.

אילן טייכמן: אפשר למצוא סיבה כזו או אחרת ל-2015.

אילן טייכמן: ל-2021 יש לכולנו, גם לוועדה הזאת, אחריות שחריש תמשיך להתפתח ולגדול.

וליד טאהא: אין על זה חילוקי דעות.

וליד טאהא: למה אתה מתעקש לעשות את זה מעל כולם?

אילן טייכמן: אני לא אומר שיש על זה חילוקי דעות.

וליד טאהא: שמעת הכול, חשבתי שתרשום שיש בעיה שצריך לטפל בה, אולי להתחיל לטפל מול האנשים בסוגיות שהם דברו עליהם.

וליד טאהא: אבל אתה חוזר על אותו טיעון.

וליד טאהא: אין לאף אחד כלום נגד חריש.

וליד טאהא: אני לא רוצה שמישהו ייצר רושם כזה.

וליד טאהא: זה לא טיעון חזק.

וליד טאהא: תדבר לטובת האחרים ושגם חריש תבין, עם כל הכבוד שאנחנו נותנים לה, שזה לא על חשבון האחרים.

וליד טאהא: אני מנהל ועדה של כל האזרחים, לא רק של חריש.

וליד טאהא: אני מבין את הכאב של כולם.

וליד טאהא: תודה אילן, אני רוצה לחזור לאחרונת הדוברים בזום, תמר פרקל ממשרד המשפטים.

וליד טאהא: נרצה באמצעותך להבין מה קורה כאשר לא מכבדים חוק, כאשר לא מיישמים את הסיכומים שסיכמו עליהם בוועדה כאן והוכנסו לתוך החוק.

וליד טאהא: גם לגבי המעשה עצמו ומי אחראי לשלם מחיר על זה, שנית, מה לגבי חוקיות כל הפעולות שהוועדה הזאת קבלה.

תמר גלוניאן פרקל: לגבי שאלת החוקיות אני צריכה לברר ולחזור אליך עם תשובה.

תמר גלוניאן פרקל: לגבי שאר הדברים שקשורים למשרד הפנים והתייחס אליהם בהתחלה דרור לוינגר - - -

וליד טאהא: אף אחד כמובן לא ידע לתת תשובה, לא משרד הפנים, לא משרד השיכון, לא משרד האוצר, לא משרד המשפטים, אף אחד לא יודע לתת תשובה.

תמר גלוניאן פרקל: לא לישיבה הזאת.

וליד טאהא: תודה.

וליד טאהא: אני מסיים את הדיון עם הרגשה קשה ביותר.

וליד טאהא: יש פה הפרה של לשון החוק, שנעשתה ברגל גסה על ידי המדינה ועל ידי הגורמים שהיו צריכים לכבד אותה.

וליד טאהא: אש בוערת מעל ראשו של מישהו ועל כן הוא פחד שאנשים אחרים יהיו אתו בוועדה וכל כן גם לא כיבד את החוק ואל הביא את הנציגים שנקבעו.

וליד טאהא: זה חמור מאוד.

וליד טאהא: חמור גם שזה התנהל כאילו דבר לא קרה והכול בסדר.

וליד טאהא: אני חושב שזה לא בסדר.

וליד טאהא: לדיון הבא אנחנו נבקש תשובות.

וליד טאהא: גם על העניינים הקשורים לנושאים החוקתיים והמשפטיים, גם על כל הנושאים הטעונים שעלו שיש מקום לשמוע אותם, להקשיב להם, להתחשב בהם בהמשך.

וליד טאהא: אני אתן לך הזדמנות להערות משפטיות ואני אסכם מה אני חושב לעשות.

תומר רוזנר: אומר בקצרה מספר הערות משפטיות להצעת החוק.

תומר רוזנר: יש שתי הוראות, שהוראה אחת בכלל לא דנו בה והיא הנושא של ייצוג במועצה הארצית ואני לא אתייחס אליה כרגע.

תומר רוזנר: ההוראה השנייה, שהיא הוראת השעה, מתייחסת כפי שהבנתם לסמכויות הוועדה המיוחדת.

תומר רוזנר: משום מה מבקשים להאריך את הוראת החוק בשלוש שנים, כאשר את הצו בו מדובר מבקשים להאריך בשנתיים.

תומר רוזנר: זו תמיהה ראשונה בעניין הזה, של אי התאמה בלוחות הזמנים.

וליד טאהא: מישהו התבלבל?

תומר רוזנר: יש שם משהו שאנחנו לא מבינים.

תומר רוזנר: הערה שנייה על אופיו הפרסונלי והרטרואקטיבי של החוק, אם יתקבל.

תומר רוזנר: מדובר בקיומה של ועדה אחת בלבד שקיימת והיא הוועדה המיוחדת לעניין חריש, שסמכויותיה פוקעות בסוף השבוע הזה.

תומר רוזנר: אם החוק יתקבל אנחנו מדברים לגבי הוראת השעה בהוראה שיש בה קושי לא מבוטל בהיותה הוראה פרסונלית וכנראה שתהיה גם רטרואקטיבית.

תומר רוזנר: אם היא לא תתקבל עד סוף השבוע הזה וכנראה שהיא לא תתקבל עד סוף השבוע הזה.

תומר רוזנר: לכן נצטרך לקבל חוות דעת מפורטת ואת עמדת הממשלה בעניין הזה, כיצד היא מיישבת את הקשיים הללו בהקשר הספציפי הזה.

תומר רוזנר: לא אתייחס שוב לעבודת הוועדה ולאי קיום הוראות החוק, התייחסתי לזה כבר קודם לחומרת הדברים וכמובן שלא אתייחס להשלכות שעלולות להיות למצב הזה.

תומר רוזנר: אני לא רוצה להביע עמדה בעניין, זה נראה לי פחות רלוונטי להתקדמות עם החוק.

תומר רוזנר: לעניין הוראת השעה, שמענו שני דברים מטרידים מאוד שאנחנו צריכים לקבל עליהם התייחסות מפורטת בנושא פומביות ושקיפות דיוני הוועדה והחלטות שהתקבלו בעת האחרונה לאחר גיבוש הצעת החוק, שנטען לגביהם ואני מבקש להניח שלא כך זה היה, אבל אנחנו נצטרך לקבל התייחסות לעניין הזה, שלאחר החלטת ועדת השרים כונסה הוועדה באופן חפוז לקבל החלטות על הפקדת תוכניות כאלה או אחרות לכאורה כך נטען, אני לא יודע אם זה נכון או לא, אבל נצטרך לשמוע התייחסות לעניין הזה.

תומר רוזנר: הערה אחרונה לגבי סמכויות שיהיו לוועדה, אם וכאשר יתקבל החוק.

תומר רוזנר: מדובר על שני סוגים של תוכניות, תוכניות שהוחלט על הפקדתן ותוכניות בתחומן, שהן תוכניות מאושרות.

תומר רוזנר: כפי שביקשו חברי הכנסת במהלך הדיון ואנחנו סבורים שראוי שזה יונח בפני הוועדה.

תומר רוזנר: מידע ומלא ומפורט בעניין, מה ההחלטות שהתקבלו על הפקדת התוכניות.

וליד טאהא: אגב, ביקשנו ולא הביאו לנו.

תומר רוזנר: בקשנו, נכון ולא הביאו.

תומר רוזנר: אבל יכול להיות שזה מפאת קוצר הזמן אז יעבירו את זה.

אילן טייכמן: אני מעיר רק שהעבירו את זה דקות ספורות לפני תחילת הדיון, אני ראיתי את זה קצת אחרי, לא היה טעם להציג.

אילן טייכמן: כמובן שאפשר יהיה לפרט.

וליד טאהא: אומר לפרוטוקול שלא ידעתי לומר שהעבירו.

תומר רוזנר: אנחנו לא מדברים על מספרים, אנחנו מדברים על פירוט מלא של התוכניות.

אילן טייכמן: הבקשה הייתה מאתמול בחמש וחצי בערב, עשינו מאמץ גדול הבוקר.

וליד טאהא: טוב, בסדר, העברת דקותיים לפני הדיון, זה לא שווה לי.

תומר רוזנר: אני חוזר ואומר, זה מתקשר לשאלה הראשונה של השקיפות והפומביות של דיוני הוועדה.

תומר רוזנר: מצופה כי כמו בכל מוסד תכנון, בלחיצת כפתור אפשר לראות מה קיים, מה מתוכנן, מה הוחלט, מתי הוחלט וכו'.

תומר רוזנר: בעניין הזה הדברים שנטענו לגבי השקיפות והפומביות של דיוני הוועדה מעוררים תהייה.

וליד טאהא: למה מרגישים צורך לעשות את זה, מה הבעיה?

תומר רוזנר: לכאורה כל אזרח אמור להיות יכול לראות את זה.

אילן טייכמן: זה המצב, נכנסתי עכשיו לאתר האינטרנט של הוועדה.

תומר רוזנר: אנחנו למשל אתמול לא הצלחנו למצוא דברים באתר הוועדה.

וליד טאהא: הקטע הוא לא להיכנס לאתר הוועדה אלא למצוא את הדברים שכיוון אליהם היועץ המשפטי.

אילן טייכמן: מצאתי תב"עות שאושרו.

וליד טאהא: אז כנראה צריך לחפש אותם.

תומר רוזנר: אני חושב שראוי שבפני הוועדה תוצג מפה ולצדה פירוט מילולי שכוללת את הדברים הבאים: התוכניות המאושרות, התוכניות שהוחלט להפקידן, התחומים שבהם הם חלים ובפירוט צריך להיות תאריכי ההחלטות, כמויות יחידות הדיור, שטחי תעסוקה ועוד.

תומר רוזנר: בקיצור, תמונה מלאה בעניין.

תומר רוזנר: באותה מפה יש לציין את ההבדל בין תחום מרחב התכנון, שמסתבר שהוא לא חופף את תחום השיפוט העירוני של המועצה המקומית וזאת בהינתן הנושא שעלה בדיון על המלצות שיש לגבי שינוי תחום השיפוט.

תומר רוזנר: אני מדגיש שהנושא לא רלוונטי באופן ישיר לדיון כאן, אבל יושב-ראש הוועדה ביקש וגם חברי כנסת אחרים, שתהיה בפניהם תמונה מלאה של המצב שיש השקה מאוד גבוה בין המצב המוניציפלי למצב התכנוני.

תומר רוזנר: אם אפשר גם לפרט, זה יהיה מועיל אבל לא הכרחי, תוכניות נלוות שהן מחוץ לתחום, שמשפיעות באופן ישיר על תחום מרחב התכנון הזה, ככל שזה אפשרי לפרט, כדי שתהיה התייחסות גם לישובים הסובבים.

תומר רוזנר: לצורך הצעת החוק זה לא הכרחי אלא לצורך הדיונים שביקשו חברי הכנסת והמוזמנים האחרים לקבל עליהם מידע.

תומר רוזנר: אלה ההערות שלנו בשלב הזה, כמובן שאם יתפתחו הדיונים, נרד יותר לפרטים.

וליד טאהא: תודה רבה לתומר רוזנר היועץ המשפטי של ועדת הפנים.

וליד טאהא: רבותיי, יש לנו עוד הרבה מה לעשות, הדברים כאן היו די ברורים.

וליד טאהא: מי שצריך להפיק לקחים צריך לעשות את זה אפילו מבלי לבוא אתו לדיון.

וליד טאהא: הבנתי ,קודם הדיון הזה, מרוב הפניות שקיבלתי, שיש התנגדות לדבר הזה, אבל כמובן מצד הממשלה ניסו לשכנע אותי שזה כל כך בסדר.

וליד טאהא: דעתי לא נחה אחרי הדיון הזה, כנראה שנצטרך לעשות סיור שם בכל המקומות ולנהל עוד דיונים בעניין.

וליד טאהא: על כן אני אפילו לא פותח את זה להסתייגויות של חברי הכנסת, כי לא ראיתי את כל התמונה.

וליד טאהא: ביקשנו תשובות על דברים משפטיים ואחרים, אז לדיון שנקבע בהמשך נרצה לשמוע תשובות של המשרדים הרלוונטיים לטיעונים שנאמרו כאן.

וליד טאהא: יש קשר מאוד ישיר בין כל הטיעונים לדבר הזה, לפחות זו ההתרשמות שלי.

וליד טאהא: אי אפשר להגדיל, לתכנן להרחיב ולטעון בתמימות שזה רק כדי לשרת אותי ואני לא פוגע במישהו אחר.

וליד טאהא: לחשוב ככה זה טמטום מוחלט.

וליד טאהא: אנחנו רוצים לראות תמונה כוללת, שכולם יצאו ממנה בסדר, כולל חריש אגב, למי שהבין בטעות, אז לא זו הכוונה.

וליד טאהא: אבל גם בחריש יצטרכו להבין שאין להם פריבילגיה לפגוע אחרים, כולם שווים.

וליד טאהא: כל היישובים שווים, לכל הישובים מגיע פיתוח, תעסוקה, תעשייה.

וליד טאהא: לכל היישובים מגיע פסי רכבת, כבישים ומחלפים ולכל היישובים מגיע יחידות דיור וקדמה ושגשוג.

וליד טאהא: את זה אנחנו רוצים לכולם.

וליד טאהא: נודיע על דיון בהמשך, אולי עד שתהיינה לנו תשובות לכל השאלות שעלו כאן וגם נחליט על אופציה של סיור לכל חברי הוועדה.

וליד טאהא: נבנה את הדיור בהתאם לדעתם של אנשי המקצוע.

וליד טאהא: ניסינו להיות קרובים כמה שאפשר לדיון הענייני.

וליד טאהא: אני רוצה להודות לכולכם, אני מסיים את הדיון ונודיע לגבי ההמשך.

וליד טאהא: תודה רבה לכולם, חנוכה שמח, הישיבה נעולה.